İSRA SURƏSİ – Quran ve İslam – Haqqı Yılmaz\n2,3 Musaya da Kitab verdik və Mənim altımdakılardan vəkil [bütün varlıqları müəyyən bir proqrama görə nizamlayan və bu proqramı qoruyaraq, dəstəkləyərək tətbiq edən bir adam / təşkilat] tanımayasınız deyə Kitabı, İsrail oğulları –Nuhla birgə gəmiyə mindirərək xilas etdiyimiz kəslərin soyundan olanlar– üçün bir bələdçi etdik. Şübhəsiz ki, Nuh, şükr edən; özünə verilən nemətlərin əvəzini çox ödəyən bir bəndə idi.\n4 Və Biz İsrail oğullarına Kitabda / [alın] yazısında bunu gerçəkləşdirdik: “Həqiqətən siz, yer üzündə iki dəfə qarışıqlıq yaradacaqsınız / darmadağın ediləcəksiniz və həqiqətən böyük bir yüksəlişlə yüksələcəksiniz.”\n5 Bax, o ikisindən birincisinin vaxtı gələndə üstünüzə çox güclü qullarımızı göndərdik də onlar, evlərin arasına girib axtarırdılar. Və o, yerinə yetirilməsi lazım olan bir vəd idi.\n6 Sonra sizi yenə güclü qulların üzərində qalib etdik və sizə mallarla və oğullarla kömək etdik. Və sizə işə yarayan şeylərdən daha çox şey verdik.\n7 –Əgər yaxşılıq etdinizsə, özünüzə yaxşılıq etmisiniz və əgər pislik etdinizsə o da edənin özü üçündür.– Artıq yenidən darmadağın olmaq zamanı gəldikdə sizin üstünüzə güclü qullarımızı yenə göndərəcəyik ki, sizə pislik etsinlər, birinci dəfə girdikləri kimi yenə məscidə / Beytülməqdisə girsinlər, ələ keçirdikləri yerləri məhv edib dağıtsınlar.\n8 Ola bilsin ki, Rəbbiniz sizə rəhm etsin. Və əgər siz qayıtsanz, Biz də qayıtdıq. Və Biz Cəhənnəmi kafirlər [Allahın məbud və rəbb olduğunu bilə-bilə inkar edənlər] üçün onları əhatə edən bir zindan etdik.\n(50/17, İsra / 2-8)\n9,10 Şübhəsiz ki, bu Quran insanları ən doğru və ən möhkəm şeyə; yetkinliyə yönləndirər və sahmana salmaq məqsədi ilə əməl işləyən möminlər üçün həqiqətən və həqiqətən böyük bir əcr olduğunu və axirətə inanmayan insanlar üçün Bizim ağrılı bir əzab hazırladığımızı xəbər verər.\n11 Və insan, şəri elə dəvət edir ki, elə bil xeyiri dəvət edir. Və insan çox tələsəndir.\n12 Və Biz, gecəni və gündüzü iki işarət / nişan etdik. Sonra Rəbbinizin lütf etdiyi şeyləri axtarasınız deyə, illərin sayını və hesabı biləsiniz deyə gecənin işarətini / nişanını silib, bir düşüncə inkişaf etdirici olaraq gündüzün işarətini / nişanını gətirdik. Və Biz, hər şeyi ətraflı izah etdik, izah etdik.\n13,14 Və hər insanın öz əməllərinin əvəzini, öz boynuna elə doladıq ki, ondan ayrılmasın. Və Biz, qiyamət günündə açılacaq kitabı onun üçün çıxaracağıq: “Oxu öz kitabını! Bu gün sən özün özünü sorğu-suala çəkmək üçün kifayətsən!”\n15 Kim, göstərilən doğru yolu tapsa, sırf öz yaxşılığı üçün götərilən doğru yoldadır. Kim də yoldan çıxarsa, ancaq öz zərərinə yoldan çıxmış olar. Və heç bir yük daşıyan başqasının yükünü daşımaz. Və Biz, bir peyğəmbər göndərməmiş əzab edən olmadıq.\n16 Və Biz, bir ölkəni dəyişikliyə / məhvə məruz qoymaq istədiyimiz zaman, oranın zəngin və güclü adamlarına, başbilənlərinə haqq yolda olmağı, haqq yolda rəhbərlik etməyi əmr edirik, ancaq onlar, bunun əksinə, haqq yoldan çıxırlar. Belə olan halda, o yer üçün Söz[i] [vəd] həqiqətə çevrilir və Biz oranı kökündən darmadağın edirik.\n17 Və Biz Nuhdan sonrakı neçə-neçə nəsilləri dəyişikliyə / məhvə məruz qoyduq. Və bəndələrinin günahlarını layiqincə bilən və ən yaxşı görən olaraq Rəbbin kifayətdir.\n18 Hər kim tez keçib gedən dünyanı istəsə, dilədiyimiz şəxsə istədiyimiz şeyi tezləşdirərik. Sonra onun üçün cəhənnəmi hazırlayarıq, qınanmış və qovulmuş olaraq oraya daxil olar.\n19 Kim də axirəti istəsə və mömin olaraq axirətə yaraşan bir əzmlə axirət üçün çalışsa, bax elələrinin əməlinin əvəzi ödənəcək.\n20 Hamısına; dünyanı istəyənlərə və axirəti istəyənlərə Rəbbinin lütflərindən verərik. Rəbbinin lütfkarlığı məhdud deyil.\n21 Onların bir qisimini bir qismindən necə üstün etdiyimizə bir bax! Əlbəttə axirət, dərəcə baxımından daha üstündür, çoxluq baxımından da daha böyükdür.\n22 Allah ilə yanaşı başqa bir məbud qəbul etmə / tanıma! Yoxsa qınanmış və tək başına oturub qalarsan.\n(50/17, İsra / 11-22)\n23,24 Və sənin Rəbbin qəti olaraq, Özündən başqasına ibadət etməməyinizi, ana və atanı yaxşılaşdırmağınızı- gözəlləşdirməyinizi buyurdu. Onlardan biri və ya hər ikisi sənin yanında qocalığa çatsa, əsla onlara “Uf” demə, onları danlama; onlarla çox həssas rəftar et. Və ikisinə də şərəfli, şirin və gözəl söz söylə. Və mərhəmət göstərərək onlar üçün təvazökarlıq qanadlarını endir. Və də ki: “Ey Rəbbim! Onların məni kiçik yaşımda tərbiyə edib böyütdükləri kimi, onlara rəhmət et.”\n25 Sizin Rəbbiniz sizin daxilinizdə olanları çox yaxşı bilir. Əgər saleh əməl işləyənlərdən olsanız, əlbəttə, O həqiqətən dönənləri bağışlayandır.\n26,27 Yaxınlara; yurdlarından çıxarılan kasıblara, yoxsula və yolda qalana da haqqını ver. Və yersiz / pis işlər üçün xərcləmə. –Şübhəsiz, yersiz / pis işlər üçün xərcləyənlər, şeytanların qardaşlarıdır. Şeytan isə Rəbbinə qarşı çox nankordur.–\n28 Və əgər sən Rəbbindən dilədiyin bir lütfü istəyərək, qohuma, yoxsula və yolda qalmışa kömək etməyəcəksənsə, o halda onlara yumşaq və şirin / onları incitməyən bir söz söylə.\n29 Və əlini boynuna bağlama / xəsis olma, onu büsbütün də açıb-saçma / bədxərclik etmə. Əks halda qınananlardan olar və peşman olub qalarsan.\n30 Həqiqətən sənin Rəbbin, bəndələrindən dilədiyinin ruzisini artırar və azaldar. Şübhəsiz ki, O, bəndələrindən həqiqətən xəbərdardır, layiqincə görəndir.\n31 Və yoxsulluq ucbatından uşaqlarınızı öldürməyin. Onların və sizin ruzinizi Biz veririk / onları və sizi Biz bəsləyirik. Onları öldürmək, həqiqətən, böyük bir günahdır.\n32 Zinaya da yaxınlaşmayın / zinaya yol açacaq yollardan uzaq olun. Şübhəsiz ki o, iyrənclik və pis bir yoldur.\n33 Və haqsız yerə, Allahın haram qıldığı bir kimsəni öldürməyin. Və kim haqsızlıq edilərək öldürülsə, Biz onun yaxınlarına bir səlahiyyət vermişik. O da öldürməkdə həddi aşmasın. –Şübhəsiz, öldürülənə / onun hüquqlarını qoruyan yaxınlarına kömək olunmuşdur.–\n34 Həddi-büluğa çatana qədər yetimin malına da –ən gözəl [niyyətlə] olmağı istisna– yaxınlaşmayın. Əhdi / verilmiş sözünüzü də yerinə yetirin. Şübhəsiz ki, verilən sözdə məsuliyyət vardır.\n35 Ölçərkən düz ölçün və düz tərəzi ilə çəkin. Bu, həm daha xeyirli və nəticə / əməl baxımından daha gözəldir.\n36 Və heç bilmədiyin bir şeyin arxasınca düşmə! Şübhəsiz ki, qulaq, göz, ürək – bunların hər biri ondan sorğu-sual olunacaq.\n37 Və yer üzündə təkəbbürlə və əzəmətlə gəzib dolanma! Şübhəsiz ki, sən əsla yeri yara bilməz və boyda da dağlara çata bilməzsən.\n38 Bütün bu pis əməllər, Rəbbinin dərgahında xoşagəlməz şeylərdir.\n39 Bax, yuxarıda deyilən bu qanunlar / əmrlər, Rəbbinin sənə vəhy etdiyi, səhv işlərin və qarışıqlığın qabağını almaq üçün qoyulmuş qanun, düstur və qaydalardan bəziləridir. Allahla yanaşı başqa bir məbud[ii] qəbul etmə. Əks halda qınanmış və qovulmuş halda cəhənnəmə atılarsan.\n41 Biz, bu Quranda, onlar ağıllarını başlarına yığsınlar deyə, [sözü] müxtəlif şəkillərdə dolandırıb çevirdik / fərqli-fərqli şəkillərdə izah etdik. Və bu şərhlər, onların ancaq nifrətini artırmışdır.\n45 Quranı öyrənib-öyrətdiyin zaman, səninlə axirətə inanmayanlar arasında görünməz / gizli bir pərdə çəkdik.\n46 Və onların qəlblərinin üstünə, onu qavrayıb anlamalarına mane olan qabıqlar, qulaqlarına da tıxac qoyduq. Və sən Quranda ancaq Rəbbini ‘bir və tək’ olaraq zikr etdiyin zaman, ‘nifrətlə qaçaraq’ geriyə çəkilərlər.\n47 Biz, onların səni dinlədikləri vaxt nə üçün dinlədiklərini, gizli danışıqlarında da şirk qoşaraq səhv; öz zərərinə olan əməli işləyən o kəslərin, “Siz ancaq ovsunlanmış bir adama uyursunuz” dediklərini çox gözəl bilirik.\n48 Sənin üçün necə misallar çəkdiklərinə bir bax! Beləcə azğınlığa düşdülər! Artıq bir yol tapmağa da gücləri çatmaz.[iii]\n(50/17, İsra/41, 45-48)\n42 De ki: “Əgər dedikləri kimi, Allah ilə yanaşı bəzi məbudlar olsaydı, o zaman o məbudlar ən böyük taxtın[iv] sahibinə; Allaha bir yol axtarardılar”.\n40 Rəbbiniz, oğulları xüsusi olaraq sizə verib, Özü mələklərdən dişilərimi götürdü? Şübhəsiz ki, siz çox böyük bir söz danışırsınız.\n43 Allah, onların dediklərindən böyük bir ucalıqla pak və çox ucadır.\n44 Bütün göylər / kosmos, yer üzü və bunların içində olanlar, Allahı nöqsan sifətlərdən pak tutur. Onun tərifi ilə birlikdə [Allahı] nöqsan sifətlərdən pak tutmayan heç bir şey yoxdur. Lakin siz, onların Allahı nöqsan sifətlərdən pak tutmağını yaxşı anlamazsınız. Şübhəsiz ki, O, həlimdir, çox bağışlayandır.\n(50/17, İsra/42, 40, 43-44)\n49 Və onlar dedilər ki: “Biz, sür-sümük olduğumuz və ovxalanıb toz olduğumuz vaxt, həqiqətən, yenidən dirildiləcəyikmi?”\n50-52 De ki: “İstər daş olun, istər dəmir. Və yaxud ürəyinizdə [özünüz üçün] böyütdüyünüz başqa bir məxluq olun.” Sonra onlar: “Bizi kim geri qaytaracaq?” deyəcəklər. De ki: “Sizi ilk dəfə yoxdan yaradan.” Belə olduqda, sənə başlarını tərpədəcək və “Nə zaman olacaq bu?” deyəcəklər. De ki: “Ümid edilir ki, çox tezliklə! Sizi çağırdığı / dirildildiyiniz gün, Onu tərifləyərək Onun çağırışına tabe olacaqsınız və çox az qaldığınızı zənn edəcəksiniz.”\n53 Bəndələrimə söylə, ən gözəl olanı söyləsinlər. Şübhəsiz ki, şeytan aralarına nifaq salar. Şübhəsiz ki, şeytan, insan üçün açıq-aşkar bir düşməndir.\n54 Sizin Rəbbiniz sizi daha yaxşı biləndir. İstəsə, tövbəniz səbəbindən sizə rəhm edər və yaxud diləsə əzab edər. Səni də onlar üçün vəkil [bir proqrama görə nizamlayan və bu proqramı qoruyaraq, dəstəkləyərək tətbiq edən biri] olaraq göndərməmişik.\n55 Və Rəbbin göylərdə və yerdə olan kəsləri ən yaxşı biləndir. Və and olsun ki, Biz peyğəmbərlərin bəzisini bəzisindən artıq etdik. Biz, Davuda da Zəburu verdik.\n56 De ki: “Allahın altındakılardan, məbud olduğunu iddia etdiyiniz şeyləri çağırın. Görəcəksiniz ki, onlar sizdən çətinliyi uzaqlaşdırmağa və dəyişdirməyə qadir deyil.\n57 Bax, məbud olduğunu iddia etdiyiniz kəslər, Rəbbinə vəsilə axtararaq yalvaran kəslərdir. Bunların hansı biri daha yaxın və Onun mərhəmətini umid edir və Onun əzabından qorxur? Həqiqətən sənin Rəbbinin əzabı qorxuludur.\n58 Və heç bir şəhər yoxdur ki, qiyamət günündən əvvəl Biz onu dəyişikliyə / məhvə məruz qoymayaq, yaxud şiddətli bir əzab ilə cəzalandırmayaq. Bu, kitabda sətir-sətir yazılmışdır.\n59 Və Bizim işarətləri / nişanələri göndərməyimizə mane olan şey, ancaq əvvəlkilərin onları yalan saymasıdır. Və Səmud [qövmünə], açıq, göz görə-görə sosial dəstək qurumlarını qurmaq[v] işini tapşırmışdıq, ancaq bu səbəbdən haqsızlıq etdilər. Və Biz, o işarətləri / nişanələri ancaq qorxutmaq üçün göndəririk.\n60 Və bir vaxt Biz sənə, “Şübhəsiz ki, Rəbbin insanları əhatə etmişdir” demişdik. Və sənə açıqca göstərdiyimiz o mənzərə və Quranda yaxın düşməməyiniz deyilən qızıl, mal-mülk hərisliyi[vi] də ancaq insanları imtahan etmək üçündür. Və Biz onları qorxuduruq, lakin bu, ancaq onların şiddətli azğınlığını artırır.\n(50/17, İsra / 53-60)\n61 Və bir vaxt Biz təbiət güclərinə:[vii] “Adəmə; elm verilmiş insana boyun əyib tabeçilik göstərin” demişdik, İblisdən; düşüncə bacarığından[viii] başqa hamısı boyun əyib tabeçilik göstərmişdilər. O, “Mən bir palçıq olaraq; maddə olaraq meydana gətirdiyin kimsəyə boyun əyib tabeçilikmi göstərəcəyəm?” demişdi.\n62 İblis dedi ki: “Məndən üstün tutduğun bu adamı gördünmü? And içirəm ki, əgər mənə qiyamət gününə qədər möhlət versən, az bir qismi istisna olmaqla, onun nəslini öz buyruğum altına alacağam.”\n63-65 Allah dedi ki: “Get! Sonra onlardan kim sənə uysa, bilin ki, şübhəsiz ki, cəzanız kafi bir cəza olaraq cəhənnəmdir. Onlardan gücünün çatdığı kimsələri yerindən oynat. Və atlılarınla və piyadalarınla onların üzərinə fəryad qopar! Mallarına və övladlarına şərik ol![ix] Və onlara vədlər ver. –Və şeytan, onlara yalandan başqa bir şey vəd etməz.– Şübhəsiz ki, Mənim bəndələrim [ki var], sənin onlar əleyhində heç bir gücün yoxdur.” –Bütün varlıqları müəyyən bir proqrama görə nizamlayan və bu proqramı qoruyaraq, dəstəkləyərək tətbiq edən olaraq da Rəbbin kifayətdir.–\n66 Sizin Rəbbiniz Öz nemətlərindən haqqınız olanları axtarasınız deyə, sizin üçün dənizdə gəmiləri üzdürəndir. Şübhəsiz ki, O, sizə çox mərhəmətlidir.\n67 Və dənizdə sizə bir xətər toxunduğu zaman, yalvardığınız o kəslər yox olub gedər, O, yox olmaz. Sonra O, sizi quruya çıxararaq xilas etdikdən sonra, üz çevirərsiniz. Və insan, çox nankordur!\n68 Onun sizi quruda yerin dibinə batırmayacağından, yaxud üstünüzə bir qasırğa göndərməyəcəyindən xatircəmsinizmi? Sonra özünüz üçün, varlıqları müəyyən bir proqrama görə nizamlayan və bu proqramı qoruyaraq, dəstəkləyərək tətbiq edən birini də tapa bilməzsiniz.\n69 Yaxud da sizi dənizə qaytarmayacağından, üstünüzə qasırğalar göndərməyəcəyindən və beləliklə də etdiyiniz nankorluq səbəbiylə sizi boğmayacağından xatircəmsinizmi? Sonra bu etdiyimizə qarşı, Bizim əleyhimizdə sizə kömək edəcək bir himayəçi tapa bilməzsiniz.\n70 Və and olsun ki, Biz insan övladını şan və şərəf sahibi etdik və quruda, dənizdə nəqliyyat vasitələrinə mindirdik və təmiz-xoş yeməklərdən onlara ruzi verdik. Və onları, əmələ gətirdiklərimizin bir çoxundan xeyli artıq etdik.\n71 O gün Biz, bütün insanları başçılarıyla çağıracağıq. O gün, kimin kitabı sağ əlinə verilsə, onlar öz kitablarını oxuyacaqlar və onlar qəndil fitili / çəyirdəyin teli qədər belə haqsızlığa məruz qalmayacaqlar.\n72 Hər kim bu dünyada kor isə, bax o, axirətdə də kordur. Və yolunu daha çox azmışdır.\n(50/17, İsra / 61-72)\n73 Az qalsın onlar səni, sənə vəhy etdiyimizdən uzaqlaşdıraraq, ondan başqasını Bizə isnad edərək söyləyəsən deyə səni xətaya yönəldərək səni atəşdə yandıracaqdılar. Bax, o təqdirdə səni özlərinə dost / iz qoyan bir lider qəbul edərdilər.\n74 Və əgər Biz, sənə səbat verməsəydik, həqiqətən onlara bir azca meyl edəcəkdin.\n75 Elə olsa, sənə həyatın iki qatını və ölümün iki qatını daddırardıq. Sonra Bizə qarşı özünə yardım edən birini də tapa bilməzdin.\n76,77 Və tezliklə səni bu yerdən / yurdundan çıxarmaq üçün mütləq narahat edəcəklər. O halda, səndən əvvəl elçi kimi göndərdiyimiz kəslər haqqındakı qanunumuza / prinsipimizə görə, səndən sonra onlar da çox az qalacaqlar. –Bizim qayda-qanunumuzda hər hansı bir dəyişiklik görə bilməzsən.–\n78 Günəşin batmasından / itməsindən gecənin qaranlığının düşməsinə qədər səlatı yerinə yetir [maddi və zehni baxımdan dəstək olmağı; cəmiyyəti maarifləndirmə qurumlarını meydana gətir və davam etdir] və səhər də öyrənmə-öyrətmə işini həyata keçir.[x] Çünki səhərlər öyrənmə-öyrətmə işi görülməli işdir.\n79 Və gecələr də. Bundan başqa, sənə xas bir əlavə olaraq sən, gecələr oyanıb səlatı tətbiq et! Ümid edilir ki, Rəbbin, səni gözəl bir məqama çatdırsın.\n80 Və də ki: “Ey Rəbbim! Məni, düzgünlüklə daxil et və düzgünlüklə çıxar. Və mənə Öz dərgahından köməkçi bir qüvvə ver.”\n81 Və də ki: “Haqq gəldi, batil yox oldu. Şübhəsiz ki, batil yox olub gedər.”\n(50/17, İsra / 73-81)\n82 Və Biz Qurandan, möminlər üçün şəfa və rəhmət olan şeyləri nazil edirik. Və bu, ancaq şirk qoşaraq səhv; öz zərərinə olan əməli işləyənlərin ziyanını artırır.\n83 Və Biz insana nemət verdiyimiz zaman üz çevirib uzaqlaşar. Ona bir pislik üz verdikdə isə ümidsizliyə düşər.\n84 De ki: “Hər kəs hansı haldadırsa, ona görə əməl işləyər. Bu halda, Rəbbin kimin ən doğru yolda olduğunu daha yaxşı bilir.”\n85 Və sənə vəhy[xi] haqqında sual verirlər. De ki: “Vəhy, Rəbbimin işidir. Sizə isə cüzi bir məlumatdan başqa bir şey verilməmişdir.”\n86 Və and olsun ki, istəsəydik, sənə vəhy etdiyimizi aradan götürərdik; sonra özün üçün Bizə qarşı, varlıqları müəyyən bir proqrama görə nizamlayan və bu proqramı qoruyaraq, dəstəkləyərək tətbiq edən birini tapa bilməzsən.\n87 Rəbbinin bir mərhəməti olaraq Biz bunu etmədik. Həqiqətən, Onun sənə olan neməti çox böyükdür.\n88 De ki: “And olsun ki, bu günün, sabahın bütün insanları, bu Quranın bir bənzərini gətirmək üçün bir yerə yığışsalar, bir-birlərinə kömək olsalar da, onun bənzərini qətiyyən gətirə bilməzlər.”\n89 Və and olsun ki, Biz bu Quranda insanlar üçün hər cür məsəl çəkmişik. Yenə də insanların çoxu həqiqəti basdırmaqdan başqa bir iş görmədilər / inkarda israr etdilər.\n90-93 Və belə dedilər: “Bizim üçün yerdən bir bulaq çıxarmasan sənə iman gətirməyəcəyik. Yaxud sənin xurma, üzüm bağçan olmalıdır. Onların aralarından şırıl-şırıl çaylar axmalıdır. Yaxud, iddia etdiyin kimi, göyü parça-parça üstümüzə salmalısan, yaxud Allahı və mələkləri qarşımıza gətirməlisən. Yaxud sənin qızılla bəzənmiş bir evin olmalıdır, yaxud göyə çıxmalısan. Ancaq, sənin [göyə] çıxmağına, öyrənməli və öyrətməli olduğumuz bir kitabı bizə endirməsən, qətiyyən inanmayacağıq.” Sən də ki: “Rəbbim nöqsanlardan pakdır. Mən, bəşər övladı olan bir elçidən başqa bir şey deyiləm!”\n94 Və insanlara yol göstərən / Quran gəldikdə, onların iman etmələrinə, ancaq “Allah bir bəşəri elçi göndərdi?” demələri mane olur.\n95 De ki: “Əgər yer üzündə arxayın gəzib dolaşan bir mələk olsaydı, əlbəttə Biz onlara göydən elçi olaraq bir mələk göndərərdik.”\n96 De ki: “Mənimlə sizin aranızda şahid olaraq Allah kifayətdir. Şübhəsiz ki, O, bəndələrine qarşı hər şeyin iç üzünü, gizli tərəflərini yaxşı biləndir, ən yaxşı görəndir.\n97,98 Və Allah kimə bələdçi olsa, bax o, doğru yolu tapar. Kimi də yoldan azdırsa, artıq onun üçün Allahın altındakılardan heç bir köməkçi, himayəçi, yol göstərən yaxın kimsə tapa bilməzsən. Və Biz, onları qiyamət günü, kor, lal və kar bir halda üzü üstə bir yerə yığacağıq. Onların gedəcəkləri yer Cəhənnəmdir. Cəhənnəm səngiyəndə, onların odunu artırarıq. Bax bu, onların ayələrimizi / işarətlərimizi / nişanələrimizi ört-basdır etmiş olmaları və “Bizlər, bir sür-sümük və ovxalanmış toz olduqdan sonra həqiqətən yenidən dirildiləcəyik?” demələri səbəbiylə onların cəzasıdır.\n99 Onlar, göyləri və yeri yaradan Allahın, onların eynisi olan insanları meydana gətirməyə də qadir olduğunu və onlar üçün şübhəsiz bir möhlət təyin etdiyini də görmürlərmi? Bax, bu şirk qoşaraq səhv; öz zərərinə olan əməli işləyənlər, həqiqəti ört-basdır etməkdən başqa bir iş görmədilər / həmişə həqiqətləri örtməyə çalışdılar.\n100 De ki: “Əgər siz Rəbbimin rəhmət xəzinələrinə sahib olsaydınız, xərclənib qurtarmasından qorxaraq həqiqətən əlinizdə saxlayar; kimsəyə bir şey verməzdiniz. Və insan çox xəsisdir.”\n(50/17, İsra / 82-100)\n101 Və and olsun, Biz Musaya aşkar doqquz; bir çox ayə [işarət / nişan][xii] verdik. –Buyur, İsrail oğullarından soruş.– Bir zaman Musa, onlara gəldi, Firon ona: “Ey Musa! Mən sənin ovsunlanmış olduğunu həqiqətən bilirəm” demişdi.\n102 Musa dedi ki: “Sən həqiqətən bildin ki, ayələri, hər biri bir ibrət olsun deyə, ancaq göylərin və yerin Rəbbi nazil etdi. Və mən də sənin məhvə məruz qalacağına həqiqətən inanıram.”\n103 Belə olduqda, Firon Musanı və İsrail oğullarını Misirdən sürmək istədi, Biz onu və onunla birgə olanların hamısını dənizdə batırdıq.\n104 Və ondan sonra Biz İsrail oğullarına: “Bu torpaqlarda siz sakin olun! Sonra axirətə dair verilən söz gəlib çatdıqda, sizi bir yerə yığacağıq” dedik.\n(50/17, İsra / 101-104)\n105 Və Biz Quranı yalnız haqq olaraq nazil etdik, o da yalnız haqq olaraq nazil oldu. Və Biz səni yalnız müjdə verən və xəbərdarlıq edən bir elçi etdik.\n106 Və Quranı, Biz onu insanlara [onların] gözləntisinə uyğun olaraq öyrənib öyrədəsən deyə, hissə-hissə böldük və Biz onu tədriclə nazil etdik!\n107,108 De ki: “Siz Qurana istər inanın, istər inanmayın; daha əvvəl özlərinə elm verilmiş kəslər ki var, Quran onlara oxunduqda onlar boyun əyib tabeçilik göstərərək çənələri üstə [yerə] qapanar. Və ‘Rəbbimiz hər cür qüsurdan pakdır. Rəbbimizin vədi mütləq reallaşacaq’ deyərlər.”\n109 Və onlar, ağlayaraq çənələri üstə [yerə] qapanar. Və Quran, onların ehtiramını, təvazökarlığını artırar.\n110 De ki: “Allah deyə səsləyin və yaxud Rəhman deyə səsləyin. Necə səsləyirsiniz səsləyin, ən gözəl adlar yalnız Ona məxsusdur. Səlatı [maddi və zehni baxımdan dəstək olmaq; cəmiyyəti maarifləndirmək işini] aşkar etmə, gizli də etmə. Və bu ikisinin arasında bir yol tap.”\n111 Və de ki: “Bütün təriflər, heç bir övlad götürməyən, sahiblik və rəhbərlikdə hər hansı bir ortağı olmayan, zəiflik səbəbindən köməkçisi [köməkçiyə ehtiyacı] olmayan Allaha məxsusdur; başqasını tərifləmək olmaz.” Və Allahı ucaltdıqca ucalt!\n(50/17, İsra / 105-111)\n[i] Bax: 77 nömrǝli qeyd.\n[ii] Bax: 50 nömrǝli qeyd.\n[iii] Mǝna baxımından 45-48 nömrǝli ayǝlǝr 41 nömrǝli ayǝnin ardınca, 40 nömrǝli ayǝ isǝ 42 nömrǝli ayǝnin ardınca düzülmüşdür.\n[iv] Bax: 37 nömrǝli qeyd.\n[v] Bax: 121 nömrǝli qeyd.\n[vi] Peyğǝmbǝrimizǝ göstǝrilǝn bu mǝnzǝrǝ: 1) “Rǝsmi Müshǝf”ǝ görǝ İsra surǝsinin 1-ci ayǝsindǝ bǝhs edilǝn gecǝdǝ, Peyğǝmbǝrimizin ilk vǝhyi aldığı anda son sidrǝ ağacında gördüyü vǝ Nǝcm surǝsindǝ ǝtraflı bir şǝkildǝ bǝhs edilǝn mǝnzǝrǝdir. 2) Peyğǝmbǝrimizin Mǝkkǝyǝ girişini gördüyü mǝnzǝrǝdir. Fǝth surǝsinin 27-ci ayǝsindǝ bǝhs edilmişdir. Onu da yaddan çıxarmamaq lazımdır ki, burada deyilǝn mǝnzǝrǝlǝr “yuxuda görülǝn” mǝnzǝrǝ deyil, oyaq vaxtı görülmüşdür.\nLǝnǝtli ağac, “yaxınlaşmamaq, tǝrk etmǝk lazım gǝlǝn ağac” mǝnasına gǝlir ki, bu ibarǝ ilǝ “qızıl, mal” nǝzǝrdǝ tutulmuşdur. Sad surǝsindǝ dǝ dediyimiz kimi, (“Tǝbyinül-Quran”da bu barǝdǝ ǝtraflı mǝlumat verilmişdir: II cild, s. 444) lǝnǝt sözü “qovmaq; yaxşılıq vǝ faydadan mǝhrum etmǝk, ailǝ vǝ nǝslin bir fǝrdinin rǝdd edilmǝsi” mǝnalarına gǝlir. Adǝmǝ, yaxınlaşmaması deyilǝn (Əraf / 19, Nǝcm 69) şǝcǝr [ağac] “qızıl, mal, mülk” mǝnasına gǝlir. (“Tǝbyinül-Quran”da bu barǝdǝ ǝtraflı mǝlumat verilmişdir: II cild, s. 534.)\nElǝcǝ dǝ Quranda (“Rǝsmi Müshǝf”ǝ görǝ: Ənfal / 28; Tǝğabun / 15; Zumǝr / 49) onun insanlar üçün bir fitnǝ olduğu ifadǝ edilmiş vǝ ona yaxınlaşmamaq, mübtǝla olmamaq ǝmr edilmişdir.\n[vii] Bax: 56 nömrǝli qeyd.\n[viii] Bax: 39 nömrǝli qeyd.\n[ix] İblisin mallar vǝ övladlar barǝdǝ insanlara şǝrik olması üçün xüsusi bir zǝhmǝt çǝkmǝsinǝ ehtiyac yoxdur. Adamlar İblisǝ xidmǝt edǝrǝk, mallarını İblisin mǝqsǝdinǝ müvafiq bir şǝkildǝ xǝrclǝyǝrǝk, övladlarına kamal vermǝyib onları cahil saxlayaraq, İblisi özlǝrinǝ, mallarına vǝ övladlarına şǝrik edirlǝr. Düzgün tǝlim-tǝrbiyǝ almayan bir uşağın atası yarı-yarıya İblisdir vǝ o uşağın da İblisin mǝqsǝdinǝ müvafiq bir şǝkildǝ bir zalım, fasiq vǝ müşrik olması labüddür.\nBu mövzu “Rǝsmi Müshǝf”ǝ görǝ Nisa / 118-119; Maidǝ / 103; Sad / 82-83; Ənam / 136; Bǝqǝrǝ / 268; İsra / 31 nömrǝli ayǝlǝrdǝ işlǝnmişdir.\n[x] Bu ayǝlǝr sǝlat [zehni vǝ maddi dǝstǝk] vaxtlarını müǝyyǝn edǝn ilk ayǝlǝrdir. Mǝkkǝdǝ nazil olan bir surǝnin içindǝ yer alsa da, bu ayǝlǝr Mǝdinǝ dövrünǝ mǝxsusdur. Yuxarıda da vurğuladığımız kimi, sǝlatın [zehni vǝ maddi dǝstǝyin] qayǝsi, hǝr hansı bir şǝxsi zehni vǝ maddi baxımdan dǝstǝklǝyǝrǝk özünǝ vǝ cǝmiyyǝtǝ faydalı bir insana çevirmǝkdir. Xüsusǝn sǝlatın zehni tǝrǝfi insanı kamala çatdırdığı üçün, Rǝbbimiz bu çox vacib mǝqsǝdǝ çatmağın yolu olan tǝlim-tǝrbiyǝyǝ nǝ qǝdǝr diqqǝt yetirdiyini, düşmǝnin hücumuna mǝruz qaldıqda belǝ zehni sǝlatdan ǝl çǝkmǝmǝk barǝdǝ tǝlimatı ilǝ bizlǝrǝ nümayiş etdirmişdir. Yuxarıdakı ayǝlǝrdǝ dǝ sǝlatın zehni tǝrǝfi nǝzǝrdǝ tutulmuşdur. Bu sǝbǝdǝn, sǝlatın müǝyyǝn vaxtlarda yerinǝ yetirilmǝsi ǝmr edilmiş, insanların mǝnǝvi qidalanmasının fasilǝsiz bir şǝkildǝ davam etmǝsi tǝmin edilmişdir. Sǝlatın mömünlǝr tǝrǝfindǝn günün müǝyyǝn saatlarında yerinǝ yetirilǝn bir vǝzifǝ olmasının qayǝsi, ǝvvǝla, insan şüurunda Allah inanışının daimiliyini tǝmin etmǝk mǝqsǝdi güdür. Bu sǝbǝdǝn, sǝlatı yerinǝ yetirmǝk [zehni vǝ maddi dǝstǝk qurumları ǝmlǝ gǝtirmǝk vǝ bunların davamlılığını tǝmin etmǝk] insan üçün çox vacib bir vǝzifǝdir. Vacibliyi nǝzǝrǝ alınaraq, günün müǝyyǝn saatlarında [sǝhǝr, axşam vǝ gecǝ] bu vǝzifǝnin yerinǝ yetirilmǝsi tapşırılmışdır. Sǝlatı yerinǝ yetirmǝyi ǝmr edǝn Allah, bu işin hansı saatlarda görülmǝsini İsra / 78-79 vǝ Hud / 114 nömrǝli ayǝlǝrdǝ açıq-aşkar ifadǝ etmişdir. Diqqǝt yetirsǝk görǝrik ki, Hud / 114 vǝ İsra / 78-79 nömrǝli ayǝrlǝrdǝki ibarǝlǝr eynidir vǝ bu ayǝlǝr sǝlatın vaxtlarını göstǝrmǝkdǝdir. Ancaq bu vaxtlar Quranın ümumi üslubuna uyğun bir şǝkildǝ fǝrqli bir üslubla vǝ müxtǝlif sözlǝrlǝ ifadǝ edilmişdir. Bu müxtǝlif sözlǝrin hamısının eyni mǝna daşıdığına fikir vermǝk lazımdır. Yǝni burada göstǝrilǝn vaxtlar o günkü Ərǝbistanın coğrafi vǝ ictimai şǝraiti daxilindǝ müǝyyǝnlǝşdirilmişdir. Bizim qǝnaǝtimizcǝ, müxtǝlif coğrafi vǝ ictimai şǝrtlǝrdǝ sǝlat üçün ǝn uyğun vaxtları seçmǝk mümkündür.\n[xi] Bax: 54 nömrǝli qeyd.\n[xii] Bax: 170 nömrǝli qeyd.


19:02 21 Yanvar 2019\n22:14 16.05.2018 Qısa URL\nƏn aşağı əmək haqqı isə səhiyyə və sosial xidmətlər, kənd təsərrüfatı, daşınmaz əmlakla əlaqədar əməliyyatlar, təhsil, istirahət, əyləncə və incəsənət sahələrində fəaliyyət göstərən müəssisə və təşkilatlarda çalışan işçilərdə olub\nBAKI, 16 may — Sputnik. 2018-ci ilin yanvar-fevral aylarında əvvəlki ilin müvafiq dövrünə nisbətən işçilərin orta aylıq nominal əmək haqqının səviyyəsi 1,1 faiz artaraq 745,7 manat olub. Bu barədə Sputnik Azərbaycan-a Bakı Statistika İdarəsindən məlumat verilib.\nBildirilib ki, ən yüksək orta aylıq əmək haqqı sənaye, maliyyə və sığorta fəaliyyəti, peşə, elmi və texniki fəaliyyət, informasiya və rabitə, tikinti fəaliyyəti göstərən müəssisə və təşkilatlarda çalışan işçilərdə olub. Ən aşağı əmək haqqı isə səhiyyə və sosial xidmətlər, kənd təsərrüfatı, daşınmaz əmlakla əlaqədar əməliyyatlar, təhsil, istirahət, əyləncə və incəsənət sahələrində fəaliyyət göstərən müəssisə və təşkilatlarda çalışan işçilərdə olub.


"Əl-Bəyan" qəzeti: Cənub Qaz Dəhlizi iqtisadi və təhlükəsizlik layihəsidir - Trend.Az\n"Əl-Bəyan" qəzeti: Cənub Qaz Dəhlizi iqtisadi və təhlükəsizlik layihəsidir\nSiyasət Materials 8 İyun 2016 11:53\nİyunun 7-də Birləşmiş Ərəb Əmirliklərinin (BƏƏ) geniş oxucu kütləsinə malik ərəbdilli “əl-Bəyan” rəsmi dövlət qəzetində “İlham Əliyev: Mühitimizin iqtisadiyyatında və təhlükəsizliyində həyati əhəmiyyətli rol oynayırıq” sərlövhəli məqalə dərc edilib.\nİyunun 7-də Birləşmiş Ərəb Əmirliklərinin (BƏƏ) geniş oxucu kütləsinə malik ərəbdilli "əl-Bəyan" rəsmi dövlət qəzetində "İlham Əliyev: Mühitimizin iqtisadiyyatında və təhlükəsizliyində həyati əhəmiyyətli rol oynayırıq" sərlövhəli məqalə dərc edilib.\nAzərbaycanın BƏƏ-dəki səfirliyindən Trend-ə verilən məlumata görə, məqalədə cari ilin 1-4 iyun tarixlərində paytaxt Bakıda XXIII Beynəlxalq Xəzər Neft və Qaz "Caspian Oil & Gas 2016" sərgi-konfransının keçirildiyi barədə oxuculara məlumat verilərək, bu tədbirin qlobal və regional müstəvilərdəki əhəmiyyətindən bəhs edilib. ABŞ, Böyük Britaniya, İtaliya, İspaniya, Rumıniya və digər ölkələrdən qlobal neft-qaz sahəsində qabaqcıl innovativ texnologiyalar və digər xidmətlər təqdim edən 200-dən artıq şirkətin iştirak etdiyi və ilbəil iştirakçi ölkələrin coğrafiyasının genişləndiyi özəlliklə qeyd edilib.\nSonra sözügedən sərgi-konfransın açılışında Azərbaycan Respublikasının Prezidenti cənab İlham Əliyevin nitqinə toxunulub. Diqqətə çatdırılıb ki, XXIII Beynəlxalq "Xəzər Neft və Qaz 2016" sərgi-konfransı həm Azərbaycan, həm də dünya üçün olduqca önəmli və mötəbər hadisədir. Ölkəmiz 1994-cü ildə bu tədbiri keçirməklə, malik olduğu neft potensialını dünyaya təqdim edə bilib və bu günlərdə böyük transmilli layihələrin həyata keçirilməsində lider və fəal iştirakçıdır.\nDavamı olaraq, "Cənub Qaz Dəhlizi"nin həyata keçirilməsində bütün işlərin qrafik üzrə getdiyi önə çəkilərək, artıq 7 ölkənin üzv olduğu və Bakıdan İtaliya sahillərinə qədər uzanan bu layihənin iqtisadi və təhlükəsizlik layihəsi olduğu oxucuların diqqətinə çatdırılıb. Azərbaycanın təsdiq edilmiş qaz ehtiyatlarının 2,6 trilyon kubmetr həcmində olduğu və yeni yataqların işlənməsi nəticəsində ölkədə qaz hasilatının daha da artacağı barədə məlumat öz əksini tapıb.\nDaha sonra dövlətimizin başçısının enerji siyasətinin konturlarına toxunduğu və bu siyasətin regionda və daha böyük coğrafiyada əməkdaşlığın inkişafına, sabitliyin təmin olunmasına xidmət etdiyini tədbir iştirakçılarının nəzərinə çatdırdığı məqalədə əks edilib.\nArdınca ABŞ Prezidenti Barak Obamanın adı çəkilən sərgi-konfransın keçirilməsi münasibətilə Prezident İlham Əliyevə təbrik məktubu göndərdiyi bildirilib. Məktubda qeyd olunub ki, qlobal enerji təchizatında Azərbaycan olduqca mühüm rol oynayır. Bakı regional səviyyədə təchizatın şaxələndirilməsinin, bazardakı rəqabətin, eləcə də enerji təhlükəsizliyinin artırılması kimi ümumi məqsədlərin həyata keçirilməsində etibarlı tərəfdaşdır. 2015-ci il ərzində Azərbaycan və onun tərəfdaşları "Cənub Qaz Dəhlizi"nin reallığa çevrilməsində böyük tarixi mərhələlərə nail olublar. Bu davamlı əməkdaşlıq həmin mühüm layihənin başa çatdırılmasını təmin edəcək. Birləşmiş Ştatlar beynəlxalq tərəfdaşları ilə birgə buna yardım göstərməyə hazırdır.\nBundan savayı, B.Obamanın Prezident İlham Əliyevin "Cənub Qaz Dəhlizi" layihəsinin həyata keçirilməsi məqsədilə göstərdiyi səyləri alqışladığı, Azərbaycanın tam potensialının nail olunması, o cümlədən şaxələndirilmiş iqtisadiyyatın təşviq edilməsi, sərmayə mühitinin təkmilləşdirilməsi, hesabatlığın və qanunun aliliyini gücləndirilməsi və nəhayət, Azərbaycan xalqının yaşayış standartlarının yaxşılaşdırılması məqsədilə atdığı davamlı addımları dəstəklədiyi və Birləşmiş Ştatların Azərbaycanın sadiq tərəfdaşı olaraq qaldığını bəyan etdiyi məqalədə yer alıb.\nSonra Böyük Britaniya və Şimali İrlandiya Birləşmiş Krallığının Baş naziri Devid Kemeronun təbrik məktubuna diqqət yetirilib. Belə ki, Baş nazirin ölkəsi ilə Azərbaycan arasında davamlı güclü ikitərəfli münasibətləri alqışladığı, Azərbaycanın enerji resurslarının Avropa və dünya iqtisadiyyatında, Avropanın enerji təhlükəsizliyində mühüm rol oynayacağını vurğuladığı qeyd edilib. "Cənub Qaz Dəhlizi"nin Avropanın qaz bazarının şaxələndirilməsində və enerji təhlükəsizliyinin gücləndirilməsində mühüm rolunu xüsusilə qeyd etdiyi, həmin dəhlizin inkişaf etdirilməsində Azərbaycan hökumətinin səylərini yüksək qiymətləndirdiyi və mayın 17-də Trans-Adriatik boru kəmərinin təməlqoyma mərasimini cədvələ uyğun çəkilməsində növbəti mühüm hadisə kimi dəyərləndirdiyi oxucuların nəzərinə çatdırılıb.


"Hər şey öz əlimizdədir" - Şəhriyar Rəhimov - MÜSAHİBƏ Sportarena.az\n"Hər şey öz əlimizdədir" - Şəhriyar Rəhimov - MÜSAHİBƏ\nSportarena.az 21 Yanvar 2018, 19:41\n"Kəpəz”in futbolçusu Şəhriyar Rəhimov klubun saytına müsahibə verib.\n- Komandanın mövsümün ilk yarısındakı çıxışı haqda fikirləriniz necədir?\n- "Kəpəz”in kubok mübarizəsi haqda nə demək olar?\n- Ölkə kubokunda ilk mərhələdə Qusar "Şahdağ”ını mübarizədən kənarlaşdırdıq. Rəqib aşağı liqa təmsilçisi olduğundan onlara qarşı matçda çox da əziyyət çəkmədik. Bunu açıq demək lazımdır. Növbəti mərhələdə isə rəqibimiz daha güclü idi. Premyer Liqanın iddialı klubu "İnter” ilə qarşılaşdıq. Hamı Bakı komandasının gücünə bələddir. Məncə, biz səfərdə iki top fərqi ilə uduzmaqla cütün taleyini rəqibin xeyrinə həll etmiş olduq. Gəncədə nə qədər çalışsaq da, qarşıya qoyulan tapşırığın öhdəsindən gələ bilmədik. Üstünlük tərəfimizdə olduğundan rəqibə təzyiq etdik, qol vurmağa səy göstərdik, amma alınmadı. "İnter” müdafiədə səhvə yol vermədi.\n- Elə "İnter” ilə çempionat matçları da maraqsız keçmədi...\n- Həm qalib gəldiyimiz, həm də uduzduğumuz oyunlar arasında yadda qalan matçlar az olmadı. "İnter” ilə ilk dövrədə keçirilən və 2:2 hesablı heç-heçə ilə başa çatan görüşün nəticəsi bizi çox məyus etdi. Bu oyunda yaxşı oynadıq, hesab da oyun sonuna kimi bizim tərəfimizdə idi, 2:1 udurduq. Amma final fitinə az qalmış qol buraxdıq, belə oyunlar adama təsir edir.\n- Çempionatda "Neftçi”yə uduzduğunuz oyunda təəssüflənmədiniz?\n- Düzdür, hər bir məğlubiyyət acı olur. Çempionatın ilk yarısında "Neftçi” yaxşı çıxış etmirdi deyə hamı onlarla oyunda bizdən qələbə gözləyirdi. Bakılılar hamıya uduzurdusa bu o demək deyil ki, bizə də məğlub olmalı idilər. Hamı "Neftçi”ni zəif görürdü, amma klubun adı, tarixi var. Təkcə komandanın adı bəsdir. Həmin oyunda qol vəziyyətlərimiz oldu, sadəcə, yararlana bilmədik. Rəqib isə bizim səhvlərimizdən istifadə etməyi bacardı. Əlbəttə, məğlubiyyətə layiq deyildik və buna görə hirslənmişdik.\n- Avropa Liqasına yollanmaq yolunda "Kəpəz”i ciddi rəqabət gözləyir. Fikrincə, əsas rəqiblərimiz hansı klublar olacaq?\n- Turnir cədvəlindəki ilk pillələrdə olan "Qarabağ”, "Qəbələ” və "İnter”i çıxmaq şərti ilə digər komandalar Avropa Liqasına vəsiqə verən 4-cü yer uğrunda mübarizə aparacaq. Transferlərlə heyətini gücləndirən "Neftçi” də rəqiblərimiz arasındadır. Onlar da yəqin ki, qarşılarına ciddi məqsədlər qoyublar. Ona görə düşünürəm ki, bizi mövsümün ikinci hissəsində çətin mübarizə gözləyir.\n- "Kəpəz” yenə qitə turnirinə yollana biləcək?\n- Çıxış etdiyiniz müdafiə xəttində problemlərin olduğunu düşünmürsünüz?\n- Mən deməzdim ki, problemlərimiz var. Hücumdan başlamaq istərdim, çünki qol vurmaqda çətinlik çəkirik. Yetərincə qol epizodları yaratmağımıza baxmayaraq, çempionatda az top vurmuşuq. Son nöqtəni qoya bilmirik. Bunun nə ilə bağlı olduğunu dəqiq deyə bilmərəm. Hücum qururuq, rəqib qapısına yaxınlaşırıq. Lakin fərqlənə bilmirik. Heç bir epizod yara bilməsəydik, hücumda problemin olduğunu söyləmək olardı. Müdafiəyə gəlincə, ilk "3-lük”də yer alan komandalardan sonra ən az top buraxan bizik. Ona görə müdafiədə ciddi çatışmazlığın olduğu görünmür.


Astroloji proqnoz – 1 fevral – Tia.Az\nAstroloji proqnoz – 1 fevral\nQoç – Qanimed və Kallistonun münasibətləri bu gün sakit yaşam ritminə əməl olunmasını istəyir. Sağlam qidalanın, həmişəki adətlərinə xilaf çıxmayın. Təmiz havada mümkün qədər çox vaxt keçirməyə çalışın.\nBuğa – günün ikinci yarısı və axşam saatlarında emosional problemləri yoluna qoymaq o qədər də asan olmayacaq. İnadkar, güzəştlərə getməyən adam olmayın. Tək çalışmaq və kənardan təsirlərin, müdaxilələrin arzuolunmaz sayılan işləri əvvəlcədən planlaşdırın.\nƏkizlər – baş verənləri diqqətlə izləyin. Yalnız sizi narahat edən və ya məşğul olduğunuz iş mühüm deyil. Bu məqamı nəzərdən qaçırmayın.\nXərçəng – Ay və Saturnun münasibətləri sizi çoxdan narahat edən suallara cavablar və ya həyatınız üçün hazırda gərəkli olan məlumatların alınmasını vəd edir. Hansısa məqam narazılıq yaradarsa, dərhal hərəkətə keçin, situasiyanı dəyişin, vəziyyətə kontrol etməyə çalışın.\nŞir – bütün problemlər və maneələrə rəğmən, informasiya axını səngiməyəcək. Köhnə fayllar, uzaq rəflər və ya dolablarda mühüm məlumat, sənəd aşkarlana bilər. Təmizlik aparın, fikir və planlarınızı qaydaya salın.\nQız – Pluton və İonun münasibətləri emosional gün vəd edir. Hisslərinizə nəzarət edin, yalnız düşünüb-daşınandan sonra qərar verin.\nTərəzi – şəxsi münasibətlərdə sevdiyiniz insanın narazılığını duyacaqsınız. Maraqlarınız tapdana bilər. Anlaşılmazlıqları dəf etmək, yaxın ətrafınızda normal vəziyyətin bərqərar olması üçün səy göstərməli olacaqsınız.\nƏqrəb – işdə və ailədə mübahisələrə, münaqişələrə yol verməyin. Alış-veriş günü deyil. Bu gün qısqanclığa səbəb olmaq, emosiyaların diqtə etdiyi addımlar atmaq təhlükəlidir.\nOxatan – şəxsi münasibətlərdə gərginlik yaranacaq. Səhv etmək, başqasının xətrinə dəymək riski artır. Sizin üçün önəmli olan insanda söhbətdə yersiz kəlmələr söyləməyin, lazımsız insana diqqət göstərməyin.\nOğlaq – Venera və Marsın münasibətləri hadisələrin sürətlə cərəyan edəcəyi gün vəd edir. İzafi kəlmələr söyləmək üçün hisslərinizə nəzarət edin.\nDolça – düşünülməmiş söylənən kəlmələrinizdən bədxahlarınız, sizə qarşı intriqalar hazırlayanlar yararlana bilərlər. Təmas dairəsini doğru seçin, həddən artıq aşkar danışmayın.\nBalıqlar – öhdəliklər və daxili tabularınızı pozmayın. Gərəksiz əlaqələr, pis vərdişlərdən qurtulmaq gərəkdir. Ehtiyac yaranarsa, tərəfdaşlarla maliyyə və əmlak məsələlərini müzakirə edin.\nÖncəkiBakıda oğul atasını yandıraraq öldürüb\nSonrakıİlham Əliyev İrana səfər edəcək


Ekologiya və Təbi Sərvətlər Nazirliyinin Milli Hidrometeorologiya Xidmətindən Lent.az -a verilən məlumata görə, səhər bəzi yerlərdə zəif duman olacaq, şimal-qərb küləyi axşam arabir güclənəcək.\nHavanın temperaturu gecə 19-24° isti, gündüz 30-35° isti, Bakıda gecə 21-23° isti, gündüz 32-34° isti təşkil edəcək.\nAtmosfer təzyiqi normadan aşağı 755 mm civə sütunu təşkil edəcək. Nisbi rütubət gecə 60-70 %, gündüz 35-40 % olacaq.\nAbşeron çimərliklərində gözlənilən hava şəraitinə gəlincə, şimal çimərliklərində (Sumqayıt, Novxanı, Pirşağı, Nardaran, Bilgəh, Zaqulba) Şimal-qərb küləyi axşam arabir güclənəcək. Dəniz suyunun temperaturu 21-22° isti təşkil edəcək. Cənub çimərliklərində (Türkan, Hövsan, Sahil, Şıx) Şimal-qərb küləyi axşam arabir güclənəcək. Dəniz suyunun temperaturu 23-24° isti təşkil edəcək.\nİyunun 17-də Azərbaycanın rayonlarında hava əsasən yağmursuz olacaq. Lakin axşam bəzi şimal və qərb rayonlarında şimşək çaxacağı, yağış yağacağı gözlənilir. Ayrı-ayrı yerlərdə leysan xarakterli olacağı, dolu düşəcəyi ehtimalı var. Qərb küləyi ayrı-ayrı yerlərdə arabir güclənəcək. Havanın temperaturu gecə 17-22° isti, gündüz 33-38° isti, dağlarda gecə 14-19° isti, gündüz 20-25° isti təşkil edəcək.


İlqar Vəlizadə: “Bizim münasibətlərimiz mürəkkəb proseslərin qarşısını alır”\n02:07 24 Oktyabr 2020\n11:15 10.07.2018 (Yenilənib 12:15 10.07.2018) Qısa URL\nPolitoloq İlqar Vəlizadə deyir ki, Türkiyədə hər yeni seçilən prezident, baş nazir ilk səfərini Azərbaycana edib\n“Ərdoğanın Azərbaycana səfəri uzun müddətli ənənənin davamıdır”. Bunu politoloq İlqar Vəlizadə Türkiyənin yeni seçilmiş prezidenti R.T.Ərdoğanın Azərbaycana edəcəyi səfər haqqında Sputnik Azərbaycan-a danışarkən deyib.\nPolitoloq bildirib ki, Türkiyədə hər yeni seçilən prezident, baş nazir ilk səfərini Azərbaycana edib: “Bununla onlar xarici siyasətdəki prioritetlərini açıq-aşkar bəyan edirdilər. Bu, dünyaya olan mesajdır. Hazırda dünyada gedən proseslər siyasi, hüquqi əsaslarını şübhə altına salır. Bəzi hallarda bu, böhranlı vəziyyətə gətirib çıxarır. Azərbaycan-Türkiyə münasibətləri belə mürəkkəb proseslərin qarşısını almağa imkan yaradır. Çünki bu, proqnozlaşdırılan siyasətdir. Bu siyasətin möhkəm dayaqları var”.\nQeyd edək ki, Türkiyənin yeni seçilmiş prezidenti Rəcəb Tayyib Ərdoğan ilk səfərini iyulun 10-da Azərbaycana edir.


Respublikamızın ən iri pambıqçılıq rayonlarından olan Ağcabədidə məhsul yığımına hazırlıq görülür. | ARAN qəzeti\nArtıq pambıq yığımına hazırlıq işləri görülür – kənd təsərrüfatı texnikaları hazır vəziyyətə gətirilir, digər zəruri aqrotexniki və təşkilati tədbirlər həyata keçirilir. Pambıq yığımına 53 ədəd kombayn, 128 ədəd traktor, 276 ədəd qoşqu, 5 ədəd yükləyici, 39 ədəd çiləyici cəlb edəcək. Bu mövsüm rayon üzrə 38 min tondan çox pambıq istehsalı gözlənilir.\nƏvvəlki məqaləAğcabədidə yanğın təhlükəsizliyinə dair maarifləndirmə tədbirləri keçirilib\nNövbəti məqalədəFHN-nin dalğıc-axtarış qrupu Yuxarı Qarabağ kanalında batan şəxsin axtarışlarına cəlb edilib


Tələbələr bir arayışla dəstəklənmiş və hər hansı bir İngilis dili tələbləri və UCAT balları da daxil olmaqla minimum giriş tələblərinə cavab verməlidirlər. Daha sonra vəd verən müraciət edənlər panel qarşısında müsahibəyə dəvət ediləcəklər. Müsahibədə uğurlu olarsa, giriş şərtlərinə uyğun olaraq (imtahan nəticələri hələ məlum deyilsə) və iş sağlamlığı və DBS qiymətləndirməsini tamamlayaraq şərtli bir təklif veriləcəkdir. Xahiş edirik unutmayın ki, UCAT testi hələ başa çatmırsa, UCAT puanı təklif şərtinin bir hissəsini təşkil edə bilər. Namizədlər giriş ilinin avqust ayına qədər şərtlərinin hamısını yerinə yetirməlidirlər. Tam təfərrüatlarla tanış ola bilərsiniz burada.


İki sinfin bütün şagirdləri tələbə adını qazanıb | Kəpəz Müstəqil Teleradio Şirkəti\n— 17.09.2021 19:45\nİki sinfin bütün şagirdləri tələbə adını qazanıb\nGəncə məktəbliləri uğur qazanmaqla diqqət mərkəzinə düşüblər. Belə ki, iki sinifdə təhsil alan bütün şagirdlər tələbə adı qazanıblar. Əməkdaşımız Valeh Anaroğlunun bu haqda hazırladığı reportajı izləyək.\nGəncədə iki sinfin bütün şagirdləri tələbə adını qazanıb. İsrafil Məmmədov adına Fizika-Riyaziyyat-İnformatika təmayüllü 27 saylı məktəb-liseyin və Mir Cəlal Paşayev adına 39 saylı tam orta məktəbin şagirdlərinin təhsil aldığı iki sinifdə təhsil alanlar bu il keçirilən qəbul imtahanlarında uğurlu nəticələr göstəriblər.\n2020-2021-ci tədris ilində 74 şagirdi məzun olan 27 nömrəli məktəb-liseyin 64 şagirdi ali məktəblərə qəbul olunub. Onlardan 6 nəfəri təhsilini davam etdirmək üçün xarici ölkələrin universitetlərini seçib. Məktəb-liseyin 25 şagirdi tədris ilini fərqlənmə ili bitirib.\nAnaloji vəziyyətin müşahidə olunduğu 39 saylı məktəbin şagirdləri isə uğurlu nəticə qazanmaqlarını belə şərh edirlər.\nMəktəbin bu il məzun olan şagirdlərindən 102 nəfəri ali məktəblərə daxil olub. 8 şagird fərqlənmə attestatına layiq görülüb. 10 nəfər qəbul imtahanlarında 600-dən çox bal toplayıb.\n"Təhsil millətin gələcəyidir" deyiminə uyğun olaraq, ölkənin ikinci böyük şəhərində əldə olunan bu uğur onu deməyə əsas verir ki, işıqlı gələcəyin təməlini təhsildə görənlərin sayı getdikcə artır.


"Virtual mühitdə insanlar təhqir olunur"\n27 May 2014 16:22\nSosial şəbəkələrin, vətəndaş jurnalistikasının nə dərəcədə etibarlı mühit olması onun gələcəyi ilə bağlıdır.”\nPublika.az-ın xəbərinə görə bunu Prezident Administrasiyasının İctimai-siyasi məsələlər şöbəsinin sektor müdiri Vüqar Əliyev, “Yeni media və yeni çağırışlar” mövzusunda keçirilən konfransda çıxışı zamanı deyib.\nVüqar Əliyev vurğulayıb ki, sosial şəbəkələr və bloqosfera hər bir fərdə öz fikrini maneəsiz ifadə etmək imkanı yaratmaqla bərabər, həm də tam nəzarətsiz və məsuliyyət meyarının minimal tələblərə cavab vermədiyi bir məkandır: “Bununla biz hamımız razılaşmalıyıq, çünki facebook-da biz gündəlik həyatımızda peşəkar mediaya xas olmayan neqativ təzahürləri görürük. Bu mühitdə insanların təhqir olunması, yalan, böhtan adi hala çevrilib. Ən böyük problem də odur ki, vətəndaşlar barələrində gedən qeyri-obyektiv və ya alçaldıcı məlumatlara qarşı təsir göstərə bilmir. Bu fəaliyyət müxtəlif akkauntların dublikatlarının yaradılması və orada təxribat xarakterli məlumatların yerləşdirilməsi kimi ən neqativ halları da əhatə edir.”\nFacebook, Twitter, You Tube və digər sosial şəbəkələr konkret ölkələrdə qeydiyyatdan keçmiş şirkətlər olduğunu diqəttə çatdıran PA-nın sektor müdiri, həmin ölkələrin qanunverciliyi qarşısında məsuliyyət daşıdıqlarını qeyd edib: “Bu hal bir daha təsdiq edir ki, virtual məkanda sosial şəbəkələrin fəaliyyəti nəticəsində ayrı-ayrı ölkələrin qanunvericiliyi beynəlxalaq qanunvericilikdən və milli qanunvericilikdən daha üstün mövqeyə sahib olub. Bu məntiqsizlik nə ilə və necə izah oluna bilər? Hesab edirəm ki, işğalçı Ermənistanla münaqişə vəziyyətində olan və mühim və həssas geosiyasi və geostrateji məkanda yerləşən, müxətlif xarici qüvvələrin daim təsir göstərməyə imkan axtardığı bir ölkənin vətəndaşları olaraq biz bu suala düz cavab tapmalıyıq. Azərbaycanın dövlətçiliyi, milli maraqları bütün məsələlərin fövqündə duran başlıca şərtdir”.


Elmar Məmmədyarov: "Xəzərin statusu barədə yekun sənəd üzrə 80 faiz razılıq əldə edilib" '; // item += '\nElmar Məmmədyarov: "Xəzərin statusu barədə yekun sənəd üzrə 80 faiz razılıq əldə edilib"\nAzərbaycanın xarici işlər naziri Elmar Məmmədyarov Xəzərin statusu barədə açıqlama verib.\n"Ölkə.Az" xəbər verir ki, cənab nazir bildirib ki, Xəzər dənizinin statusu barədə yekun sənəd üzrə 80 faiz razılıq əldə edilib. Tərəflər arasında dialoq və qarşılıqlı anlayış atmosferi yaranıb.\nXəzər dənizinin hüququ statusunun müəyyənləşdirilməsi məsələsi SSRİ dağıldıqdan sonra aktuallıq əldə etdi. Regionda yeni yaranan Azərbaycan, Qazaxıstan və Türkmənistan Xəzərin 5 dövlət arasında bölünməsi məsələsini gündəmə qoydular. Statusun müəyyən edilməsində Xəzərin dəniz və ya göl kimi tanınması ilə bağlı məsələ yaranıb.\nMəmmədyarov bildirib: "Xəzərin hüquqi statusunun müəyyən edilməsi üçün xarici işlər nazirlərinin müavinləri səviyyəsində işçi qrupu yaranıb və fəaliyyət göstərir. Yekun konsensus əldə etmək mümkün olmasa da, tərəflər arasında dialoq və anlaşma mühiti yaranıb. Yekun sənəd üzrə 70-80 % razılıq əldə edilib".\nNazirin sözlərinə əsasən, Xəzər dənizi bölücü yox, birləşdirici sərvətdir: "Müsbət haldır ki, Xəzəryanı ölkələr addımba addım həllə doğru yaxınlaşırlar. Hüquqi status müəyyən edilməsə də, Xəzərin flora və faunasını qorumaq üçün əməkdaşlıq üzrə hüquqi baza yaradılıb. Eyni zamanda terrora qarşı mübarizə, fövqəladə hallar və digər sahələrdə qarşılıqlı kömək bazası qurulub. Bu hüquqi baza imkan verir ki, Xəzərin hüquqi statusunu müəyyən etmək üçün yekun sənədi tam hazırlamaqda addımlar atılsın".


"Azərişıq" ASC-nin göstərdiyi xidmətlər 5 ulduz aldı - Video\n21 dekabr, 2021 [15:00]\n“Dövlət Xidmətlərinin Elektron Reyestrinin yaradılması ilə bağlı tədbirlər haqqında” Azərbaycan Respublikası Prezidentinin 2014-cü il 11 sentyabr tarixli 262 nömrəli Fərmanı ilə verilmiş tapşırığa əsasən Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyi tərəfindən “ASAN Xidmət indeksi”ni təşkil edən parametrlər rəhbər tutulmaqla dövlət xidmətlərinin qiymətləndirilməsi tapşırığı həyata keçirilir.\nBu tapşırığın yerinə yetirilməsi məqsədilə 2020-2021-ci illər ərzində Dövlət Agentliyi tərəfindən 24 mərkəzi icra hakimiyyəti orqanının 227 xidməti, Bakı şəhərinin 13 yerli icra hakimiyyəti orqanının 124 xidməti və kommunal xidmətlər göstərən 4 hüquqi şəxsin 48 xidməti daxil olmaqla, ümumilikdə 399 xidmət qiymətləndirilir.\nÖtən gün Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyi "ASAN Xidmət indeksi" üzrə aparılmış qiymətləndirmənin nəticələri ilə əlaqədar onlayn formatda görüş keçirmişdir. Görüş zamanı 2021-ci ildə "Azərişıq" ASC kommunal xidmətlər göstərən qurumlar arasında ən yüksək nəticə göstərərək 83,61%-lə birinci yerə layiq görülmüşdür.\nNəticələrdə 2020-ci ildə Səhmdar Cəmiyyətin göstərdiyi kommunal xidmətlər 45,31% qeyd olunmuşdur. Bu isə, qiymətləndirmə meyarlarına görə 3 ulduzla dəyərləndirilir. Builki göstəriciyə görə isə, "Azərişıq" ASC-nin göstərdiyi xidmətlər 5 ulduza layiq görülüb.\nQeyd edək ki, builki qiymətləndirmədə kommunal xidmətlər göstərən "Azərsu" ASC 77,43%-lə 4 ulduza, "Azəristiliktəchizat" ASC 36,88%-lə 2 ulduza, "Azəriqaz" İB-də 22,10%-lə 2 ulduza layiq görülmüşdür.


Fərəh Şəkinskaya — Vikipediya\nFərəh Əbdülrəhim qızı Şəkinskaya - Azərbaycan SSR və Azərbaycan Respublikasının dövlət, ictimai-siyasi və mədəniyyət xadimi, Azərbaycan Respublikasının əməkdar mədəniyyət işçisi. 1989-1991-ci illərdə Azərbaycan SSR Mədəniyyət nazirinin müavini və 1991-1993-cü illərdə Azərbaycan Respublikası Mədəniyyət Nazirinin müavini.\nFərəh Əbdülrəhim qızı Şəkinskaya\nFərəh Şəkinskaya, 1977-ci il Bakı.\nAzərbaycan Respublikası Dövlət Uşaq Filarmoniyasının Direktoru\n5 fevral 1991 — 1993\n27 yanvar 1989 — 5 fevral 1991\nAzərbaycan SSR Bakı Şəhər Soveti İcrayyə Komitəsi Mədəniyyət İdarəsinin Rəisi\n10 avqust 1978 — 27 yanvar 1989\n20 aprel 2016(2016-04-20) (86 yaşında)\nAzərbaycan Respublikası Əməkdar Mədəniyyət işçisi Fəxri adı\nFərəh Şəkinskaya 28 aprel 1936-ci ildə Bakı şəhərində ziyalı ailəsində dünyaya göz açıb. uşaqlığı və erkən gəncliyi Bakı şəhərində keçmişdir.\n1958-ci ildə Azərbaycan Sənaye İnstitunu bitirib.\nFərəh Şəkinskaya 1958-ci ildə ilk əmək fəaliyyətinə Bakı Şin Zavodunda mühəndis kimi başlayıb. Azərbacan LKGİ və Azərbaycan Kommunist Partiyasının üzvü olmuşdur.\nFərəh Şəkinskaya 1960-1970-ci illərdə o, Azərbaycan Kommunist Partiyası Mərkəzi Komitəsinin inspektoru, 1970-178-ci illərdə Azərbaycan Kommunist Partiyasının Nərimanov Rayon Komitəsinin katibi, 1978-1989-ci illərdə Bakı Şəhər Soveti İcrayyə Komitəsinin Mədəniyyət İdarəsinin rəisi vəzifələrini icra etmişdir.\nAzərbaycan KP Birinci katibi Heydər Əliyev Bakı Şəhər Soveti İcrayyə Komitəsinin Mədəniyyət İdarəsinin rəisi Fərəh Şəkinskayanı təltif edərkən. 1975-ci il Bakı.\n27 yanvar 1989 -cu ildə Fərəh Şəkinskaya Azərbaycan SSR Ali Soveti Rəyasət Heyətinin fərmanı ilə Azərbaycan SSR Mədəniyyət Nazirinin müavini vəzifəsinə təyin edilmişdir.\nAzərbaycan Respunlikası müstəqillik əldə etdikdən sonra yeni yeni formalaşdırılan Azərbaycan Respublikası Nazirlər Kabinetində, Baş nazir Həsən Həsənovun təkidi ilə, Fərəh Şəkinskaya Azərbaycan Respublikası Mədəniyyət Nazirinin müavini vəzifəsinə təyin edilmişdir və təqaüd yaşına qədər, 1993-cü ilədək bu dövlət vəzifəsini tutmuşdur.\nAzərbaycan mədəniyyəti sahəsində müxtəlif dövlət siyasətinin həyata keçirilməsinə xüsusi töfə vermiş Fərəh Şəkinskaya 1993-ildə 2012-ci ilədək Azərbaycan Dövlət Uşaq Filarmoniyasının Direktoru olaraq, bu önəmli mədəniyyət ocağına rəhbərlik etmişdir.\nFərəh Şəkinskaya Azərbaycan milli mədəniyyəti sahəsindəki xidmətlərinə görə 1998-ci ildə Azərbaycan Respublikasının Prezienti Heydər Əliyevin fərmanı ilə Azərbaycan Respublikasının Əməkdar mədəniyyət işçisi fəxri adına layiq görülmüşdür.\nFərəh Şəkinskaya görkəmli alim-geoloq, 1991-1998-ci illərdə Azərbaycan Respublikası Geologiya və Mineral Ehtiyatlar Komitəsinin Sədri Əkrəm Şəkinskinin (1929-1998) həyat yoldaşı idi.\nOğlu general-mayor Emin Şəkinski hazırda Azərbaycan Respublikası Daxili İşlər Naziriliyi Baş Cinayət Axtarış İdarəsinin rəisi vəzifəsini tutur.\n↑ Fərəhli ömür yolu - Fərəh Şəkinskayanın xatirəsinə\n""Əməkdar incəsənət xadimi" fəxri adının verilməsi haqqında" Azərbaycan Respublikası Prezidentinin 25 may 1998-ci il tarixli, 713 nömrəli Fərmanı\nMənbə — "https://az.wikipedia.org/w/index.php?title=Fərəh_Şəkinskaya&oldid=5515351"


Azərbaycanın xarici işlər naziri Paraqvay Parlamentinin nümayəndə heyəti ilə görüşüb\nİyunun 13-də Azərbaycan Respublikasının xarici işlər naziri Ceyhun Bayramov Paraqvay Respublikasının Parlamentinin nümayəndə heyəti - Deputatlar Palatasının Xarici Əlaqələr Komissiyasının sədri, eyni zamanda, Paraqvay-Azərbaycan dostluq qrupunun rəhbəri Valter Enrike Harms Sespedes və Senatdakı Paraqvay-Azərbaycan dostluq qrupunun sədri Lukas Orlando Akino Xara ilə görüşüb.\nXarici İşlər Nazirliyinin Mətbuat xidməti idarəsindən AZƏRTAC-a bildirilib ki, qonaqları salamlayan nazir Ceyhun Bayramov, iki ölkə arasında mövcud olan əlaqələrin məmnunluq doğurduğunu və Azərbaycanın Paraqvayla əlaqələrin inkişafına önəm verdiyini qeyd edib. Nazir Ceyhun Bayramov, 2019-cu ildə Azərbaycan Respublikasının xarici işlər nazirinin, habelə 2022-ci ildə Azərbaycan Respublikasının xarici işlər nazirinin müavinin Paraqvaya səfərlərinin, bu xüsusda keçirilən görüşlərin ikitərəfli əlaqələrə töhfə verdiyini bildirib.\nNazir, iki ölkə arasında münasibətlərin inkişafında parlamentlərarası dostluq qruplarının, o cümlədən parlament diplomatiyasının önəmli yer tutduğunu ifadə edib. Paraqvay-Azərbaycan dostluq qrupunun üzvlərinin Azərbaycanla bağlı məsələlərdə böyük fəallıq göstərdiyi, habelə Xocalı ilə bağlı Paraqvay Parlamenti tərəfindən qətnamənin qəbul edilməsi minnətdarlıqla qeyd olunub. Nazir Ceyhun Bayramov, həmçinin Paraqvay Parlamentinin nümayəndələrinə keçmiş Ermənistan-Azərbaycan münaqişəsinin ağır nəticələri, 44 günlük Vətən müharibəsindən sonra regionda yaranmış yeni reallıqlar, habelə bölgədə aparılan bərpa-quruculuq işləri, sülh quruculuğu istiqamətində atılan addımlar barədə məlumat verib. Hazırda Paraqvay Respublikasının Xarici İşlər Nazirliyinin iki gənc diplomatının ölkəmizdə təlim proqramında iştirak etdiyini qeyd edən nazir Ceyhun Bayramov, bu kimi mübadilələrin ikitərəfli əlaqələrin inkişafında müsbət rol oynadığını bildirib.\nParaqvay Respublikasının Parlamentinin nümayəndə heyətinin üzvləri, öz növbələrində Azərbaycana səfəri və bu xüsusda keçirilmiş görüşləri, habelə işğaldan azad edilmiş ərazilərə edilən səfəri yüksək qiymətləndirərək bu səfərin ölkədəki vəziyyətlə yerindəcə tanış olmaq baxımından əhəmiyyət kəsb etdiyini bildiriblər. Paraqvayın hər zaman beynəlxalq hüququn norma və prinsiplərinə hörmət etdiyini, həmçinin Azərbaycanın ədalətli mövqeyini dəstəklədiyi vurğulanıb. Qarşı tərəf, Azərbaycanla münasibətlərin inkişafında maraqlı olduqlarını və səfərin potensial əməkdaşlıq sahələrinin müəyyən olunması baxımından əhəmiyyətini qeyd ediblər.


Yarım milyonluq obyekt davası\nAzərbaycanın iş dünyasında mafiya davasına bənzər hadisə baş verib\n19:30 15.06.2017 (Yenilənib 22:49 16.06.2017) Qısa URL\nBAKI, 14 iyun — Sputnik. Riyad mühafizə xidmətinin əməkdaşları davaya təhrik edilib.\nBunu Sputnik Azərbaycana Riyad firmasının mətbuat xidmətinin rəhbəri Fuad Mədətov deyib. Onun sözlərinə görə, KİV-də yayılan məlumatlar tamamilə həqiqətə uyğun deyil.\nSputnik Azırbaycan daha əvvəl xəbər vermişdi ki, iyunun 8-də Binəqədi rayonundakı 9-cu mikrorayonun ərazisində Safastore supermarketinin qarşısında insident baş verib. Bu insident zamanı Riyad mühafizə xidmətinin idmançıları dörd nəfəri döyüblər. Nəticədə Riyad firmasının 13 əməkdaşı saxlanılıb və onlar AR Cinayət Məcəlləsinin 221-ci maddəsi (xuliqanlıq) ilə cinayət məsuliyyətinə cəlb ediliblər.\n"Riyad" Mühafizə Xidmətinin mühafizəçiləri hücuma məruz qalıblar"\nMədətovun sözlərinə görə, zərərçəkmiş tərəf Riyadın əməkdaşlarıdır, çünki onlar özlərini müdafiə ediblər: "Firmanın bütün əməkdaşları işə qəbul olunmamışdan əvvəl psixiki vəziyyətləri ilə bağlı tibbi müayinədən keçirlər. Bizim əməkdaşlarımız tamamilə tələblərə cavab verirlər və öz işlərində qanunun tələblərini pozmamağa çalışırlar".\nBir qədər əvvəl hüquq-mühafizə orqanları bildirmişdi ki, son vaxtlar Riyad-ın bir sıra əməkdaşlarının adları dəfələrlə müxtəlif münaqişələrdə hallanıb. Odur ki, hüquq-mühafizə orqanları kimin doğru, kimin günahkar olduğunu müəyyən edəcək.\n"Safastore" mağazası, "Riyad" Mühafizə Xidməti, Fuad Mədətov, Azərbaycan, Bakı


ali-shamil - Məhəmməd Bağırzadə Biriya\nMəhəmməd Bağırzadə Biriya\nMƏHƏMMƏD BAĞIRZADƏ BİRİYA\nTürk Dünyasının Məşhurları-18\nZamanın keçməkeşlərinə baş əymədiyindən ziddiyətli bir ömür sürsə də, üsyankarlığı və mübarizliyi ilə yaddaşlara hopmuş şair Məhəmməd Bağırzadə Biriyanın ömür yolu və yaradıcılığı...Əli Şamil\nGöndərmə 30.05.2011 11:45:45 UTC\nGüncəlləmə 30.05.2011 11:45:45 UTC\nZamanın keçməkeşlərinə baş əymədiyindən ziddiyətli bir ömür sürsə də, üsyankarlığı və mübarizliyi ilə yaddaşlara hopmuş şair Məhəmməd Bağırzadə Biriya Nuhinin ömür yolu və yaradıcılığı...\_Əli Şamil\nMəhəmməd Qulam oğlu Bağırzadən Nuhi 1914-cü ildə Təbriz şəhərində dülgər ailəsində doğulub. 1920-ci ilə ailəsi dolanışıq üçün Bakıya köçüb. Oradan da Xorasana gediblər. Məhəmməd ilk təhsilini Xorasanda alıb.\nMəhəmməd Bağırzadə Nuhin özkeçmişində yazır ki, anam xəstələndi. Həkimlər Xorasanın havası anamın xəstəliyini şiddətləndirəcəyini söylədi. Buna görə 1923-cü ilin sonlarında Bakıya qayıtdıq.\n1929-cu ildə Bakıdakı 37 saylı yeddiillik məktəbi bitirib Neft Maşınqayırma Texnikumuna daxil olan Məhəmməd Bağırzadənin anası və əmisi ölür. Atası dörd övladı ilə birlikdə 1933-cü ilin yanvar ayının 11-də Təbrizə dönüb.\n1934-1936-cı illərdə Məhəmməd Bağırzadə Təbriz Bələdiyyə İdarəsində qeydiyyatçı işləyib. 1938-ci ildə İran ordusunun Təbrizdəki 27-ci alayın 3-cü diviziyasında əsgəri xidmətə başlayıb. Gənc şair zabitlərin qaba rəftarına həsr etdiyi şeirində yazıb:\nŞallağa bir bax, mən ölüm, şallağa,\nHazır olublar bizi öldürməyə.\nŞeirin sürətlə yayıldığını görən zabitlər Məhəmməd Bağırzadənin əsgərlərdən ayıraraq hərbi hissədəki keçid məntəqəsinə göndəriblər.\nƏsgərlik müddətini başa vurduqdan sonra Su İdarəsində katib və Dəmiryol İdarəsində hesablayıcı işləyib. Məktəbdə oxuduğu ilərdə divar qəzetinə şeirlər yazan Məhəmməd "Şahin" qəzetində korrektor işləyərkən yazdığı şeirlərini farsca “səmimi söz” anlamına gələn Biriya imzası ilə çap etdirib.\nSatirik şeirlərilə oxucu diqqətini özünə cəlb edən Məhəmməd Bağırzadə İkinci Dünya Savaşı başlayandan sonra ictimai-siyasi fəallığını artırıb. Güney sərhədlərindən “faşizm təhlükəsi” gözləndiyini bəhanə gətirən Sovetlər Birliyi 1941-ci ilin avqustunda İrana qoşun yeridərək Tehrandan Araz çayınadək olan ərazini nəzarət altına alıb. Böyük Birtanıya da vəziyyətdən yararlanaraq İranın neftlə zəngin güney bölgələrinə əsgəri birliklər göndrib. Xalqa min bir zülm verən, hər cür islahatlara və yeniliyə əngəl olan şah ölkəni tərk etməli olub. Sovet ordusu İranın quzeyində yerləşdikdən sonra orada möhkəmlənmək üçün güclü ideya-siyasi iş aparıb. Məqsədi orada sosializ ideyalarını yaymaq, bölgəyə sosialist inqilabı ixrac etmək, İranı Sovetlər Birliyinin təsiri altında salmaq olub. Bu məqsədlə də Sovet Azərbaycanından bir qrup ziyalını Güney Azərbaycandakı hərbi hissələrə əsgər və zabiti kimi göndərilib.\nŞah rejimi ölkədə fars dilini dövlət dili elan etmişdi. İranda yaşayan Azərbaycan türklərinin, türkmənlərin, ərəblərin, kürdlərin, bəlucların, giləklərin, lorların və b. xalqların dillərində nəinki məktəb, qəzet və jurnal açmaq, kitab nəşr etmək, hətta ictimai yerlərdə danışmaq belə qadağan idi. Bunun əksinə olaraq Sovet Azərbaycanından göndərilmiş mülkü mütəxəssislərin, ədəbiyyat və mədəniyyət işçilərinin Azərbaycan türkçəsində qəzet-jurnal açmaları, radio verlişlər hazırlamaları, kulublarda, kino-teatrlarda xalqın anlayacağı dildə kinolar göstərmələri adamların diqqətini çəkmişdi. Sovet Azərbaycanının yardımı ilə şəhərlərdə yollara asfalt döşənir, su kəməri çəkilir, çirkab sularının axıdılması üçün qurğular yaradılır, unversitet, flarmoniya, teatr, kiçik sənaye obyektləri açılırdı. Təbrizdə Azərbaycan türkcəsində "Vətən yolunda" adlı qəzet nəşr ediblməsi, Dostluq Cəmiyyətinin salonundakı toplantıların ana dilində aparılması, məktəblilərə ana dilində dərs keçilməsi Güney Azərbaycanında yaşayan sadə xalqın Sovetlərə məhəbbətini gündən-günə artırırdı.\nSovet Azərbaycanında ərəb əlifbasını qadağan edən, 1929-cu ildə qəbul edilən latın əlifbasını 1939-cu ildə kirillə əvəzləyənlər İranda ərəb əlifbasına saxta bir məhəbbət göstəririrdilər. Orada xalq ərəb əlifbasında yazıb-oxuyurdu. Buna görə də Sovetlər qəzet və jurnalları, kitabları, afişaları ərəb əlifbasında Azərbaycan türkcəsində çap etdirirdilər. Sovetlərin milli dillərə önəm verməsi Məmməd Biriyanı Sovet Azərbaycanından gələn ziyalılarla tez-tez görüşür, onların təşkil etdikləri tədbirlərə qatılır, "Vətən yolunda" qəzetində şeirlərini və məqalələrini çap etdirir, yazdığı kiçik həcmli pyesləri səhnəyə qoymağa həvəsləndirirdi.\nŞeirlərini "Vətən yolunda" "Azərbaycan", "Xavəre-no" qəzetlərində, eyni zamanda Tehrandakı “Rəhbər”, "Mərdom", "Zəfər", "Dəmavənd", “Mərdom”, "Şöləvər", Rəştdəki "Səpidrud" qəzetlərində nəşr etdirən, mitinqlərdə alovlu çıxışlar edən Məhəmməd Biriya xalq arasında siyasi xadim kimi məşhurlaşırdı.\n1941-ci ilin dekabrında İran ziyalılarının bir qrupunu Sovet hökuməti təbliğat məqsədi ilə Bakıya gətirib. Onların arasında olan Məhəmməd Biriya xüsusi diqqət yetirilib. On beş gün Bakıda keçiridyi xoş günlərdən ilhamlanan şair Xəzərə, Bakıya, Stalinə həsr etdiyi şeirlərini Azərbaycan Kommunist Partiyası Mərkəzi Komitəsinin orqanı olan “Kommunist” qəzetində nəşr etdirib.\nBakıda gördüklərindən cuşa gələn şair Təbrizə döndükdə Azərbaycan Cəmiyyətinin sədri Hacı Mirzə Əli Şəbüstəri, İsmayıl Şəms, Seyid Mehdi Ehdimat və b. birlikdə coşğun fəaliyyətə başlayıb. Kapitalizmi, imperializmi, müstəmləkəçiliyi tənqid edən şeirlər və məqalələr yazıb, toplantılarda dünyanın xilası sosialistərlə bağlı olduğunu söyləyib. İran şahlıq üsul idarəsini, Böyük Britaniyanın müstəmləkəçilik siyasətini kəskin tənqid etməsi, təcili islahatlar aparılmasını tələb etməsi nə yerli məmurların, nə də ingilisyanlıların xoşuna gəlib. Lakin onu cəzalandıra bilməyiblər. Çünki Sovet ordusunun bölgədə hakim olmasın Sovetləri, sosializmi təbliğ edənlərin cəzalandırılmasına imkan vermirdi.\nBöyük Britaniya, İran və Sovetlər Birliyi arasında müqavilə bağlanıb. Bu müqavilənin bəndlərində bir-birinin əleyhinə təbliğat aparmamaq onlar üçün arzuolunmaz sayılan adamları həbs edərək təhvil vermək və s. vardı. Sovetlər Birliyi özü üçün arzuolunmaz saydığı adamları İrandan və Böyük Britaniyadan alırdı. 1917-ci ildən sonra bolşeviklərin zülmündə qaçarar İrana, İraqa, Suriyaya və b. ölkələrə sığınan mühacirləri də Sovetlər Birliyinin xüsusi xidmət orqanlarına təhvil verilməsini istəyirdi. Özü isə İranın və Böyük Birtanyanın arzuolunmaz saydığı, Sovet Ordusunun təsir dairəsində olanları təhvil vermirdi. Bu da Məhəmməd Biriya və onun kimi antimperialis, islahatpərəs adamların daha çılğın davranmasina şərait yaradırdı. Məhəmməd Bağırzadə Biriyanı, Hacı Mirzə Əli Şəbüstərini (1898-?), İsmayıl Şəmsi (1918-2008), Seyid Mehdi Etimadı (1900-1981) İran hökuməti təkidlə tələb etdiyini görən Azərbaycan Sovet Sosialist Respublikası Daxili İşlər Komissarının müavini, general Səlim Atakişiyev onları gecə ilə Təbrizdən Bakıya qaçırır.\nBakıda yaşadığı müddətdə Azərbaycan Yazıçılar İttifaqında üzv qəbul edilən və Azərbaycan Radio Komitəsində işə götürülən Məhəmməd Biriya Səməd Vurğunla birlikdə Quba, Qusar və b. bölgələrdəki hərbi hissələrdə olur, əsgər və zabitlərdə ruh yüksəkliyi yaratmaq üçün onların qarşısında alovlu nitqlər söyləyir, mübariz seirlər oxuyur.\nMəhəmməd Biriya Bakıda olarkən Sovet Azərbaycanının siyasi xadimləri, dövlət adamları və xüsusi xidmət orqanları ilə görüşür. Xüsusi xidmət orqanlarının, KQB-nin əməkdaşları ondan Sovetlər Birliyinin xeyirinə cəsusluq edəcəyi haqqında iltizam alırlar. Az keçmir ki, əməlindən peşman olaraq İranın Bakıdakı konsulu Zəndin qəbuluna gedir, durumu ona anladır və Təbrizə dönmək istədiyini bildirir. Konsulluğun ciddi səyi nəticəsində Məhəmməd Biriya 1943-cü ilin yanvarında Təbrizə dönə bilir.\nAlovlu nitqləri ilə xalqa təsir etməyi bacaran, çılğın təbiətli şairin dəyişkən xasiyəti xüsusi xidmət orqanlarının əməkdaşlarını qane etməsə də ondan əl çəkmək də istəmirlər. Tərbizi dönən kimi Məhəmməd Biriyanı yenidən siyasi işlərə cəlb edirlər. İran Antifaşist Ocağında və İran Kommunistlərinin Hezbi (farsca partiya) Tudənin (farsca xalq) təşkilatında çalışdırırlar. Onu İran hökuməti tərəfindən təqib edilən Azərbaycanı Həmkarlar İttifaqının sədiri Xəlil İnqilabinin yerinə seçdirirlər. Azərbaycanı Həmkarlar İttifaqına rəhbərlik etdiyi vaxt fəhlələrlə ərbablar (sahibkarlar) arasında 41 maddəlik bir müqavilə də imzalanmasına nail olur.\nMəhəmməd Biriya “Qələbə” adlı qəzetə redaktorluq edir, "Çətirbazlar", "Ruznamə idarəsində", "Stallinqrad", "Ərbab və əkinçi", “Mussolini”, “Hitler və Mussolini” kimi kiçik pyeslər yazaraq Təbrizdəki Şire-Xurşid Teatrında, Marağa Şəhər Teatrında səhnəyə qoydurur. Bakıda Azərnəşr şairin 1944-cü ildə “Ürək sözü”, “Seçilmiş əsərləri” kitabların çap edir və “Ürək sözü” kitabı rus dilinə tərcümə edilir. Onun Təbrizdə və Bakıda 13 kitabçası nəşr olunur.\nSovetlər Birliyi faşist Almaniyasından gələ biləcək təhlükənin qarşısını almaq bəhanəsilə İranın qüzeyini, Araz çayından Tehrana kimi olan ərazini işğal etmişdi. Lakin bununla kifaytənmirdi. Çünki ölkənin neftlə zəngin olan bölgləri İngilislərin təsir dairəsində idi. Buna görə Sovet cəsuslarının və sosialist düşüncəlilərin əli ilə müttəfiqi olan İngilisləri sıxışdırıb İrandan çıxarmaq istəyirdi. Məhəmməd Biriya da İranı şah zülmündən azad görmək, müstəmləkəçilərdən qurtulmaq üçün çoxsaylı mitinqlər təşkil edir, mitinqlərdə şeir söyləyir, alovlu çıxışlar edirdi. Fəhlələrin neft məsələsinə həsr edilmiş mitinqlərinin birində Məhəmməd Biriyaya doğru tuşlanmış güllə İsmayıl adında bir mitinq iştirakçısına dəyir. Yaranmış qarışıqlıqda İsmayıl aldığı güllə yarasından ölür, başqa üç yaralı isə müalicəyə göndərilir. Gərginliyi aradan qaldırmaq üçün İranın Baş Naziri Məhəmməd xan Saed Mərağeyi (1883-1973) 1944-cü ilin noyabrında istefa verir.\nVəziyyətdə yararlanan Sovet nümayəndəliyi Məhəmməd Biriyanı Tehrana göndərir. Orada Hezb (farsca partiya) Tudənin (farsca xalq) Mərkəzi Komitəsinin katibləri və Fəhlə Təşkilatının rəhbərləri ilə görüşərək geniş fikir mübadiləsi edir, görəcəkləri işləri planlaşdırır. Onlardan aldığı tapşırıqla geri dönən Biriya 1945-ci ildə Təbrizə gələn Sovet patiya, dövlət və həmkarlar təşkilatlarının rəhbər işçilərini qarşılayır, onlara ictimai-siyasi vəziyyət haqqında məlumat verir.\nTəbrizdəki Sovet Mədəniyyət Evi 1945-ci ilin aprel ayının sonlarında İranın bir qurup ictimai-siyasi fəalını Sovet Azərbaycanının yaradılmasının 25 illiyi münasibətilə Bakıda təşkil edilmiş təntənəli toplantılarda iştirak etməyə göndərir. May ayının 7-də onların şərəfinə qonaqlıq verilri. Yüksək rütbəli partiya-sovet işçilərinin qarşısında Məhəmməd Biriya şeir oxuyur, nitq söyləyir. Məclistə iştirak edən Sovet Sosialist Respublikaları İttifaqı Ali Soveti Rəyasət Heyətinin sədri Mixail Kalinin (1875-1946), Azərbaycan Kommunist Partiyası Mərkəzi Komitəsinin irinci katibi Mir Cəfər Bağırov (1896-1956) Məhəmməd Biriyanı yüksək dəyərləndirir. Biriyanın oxuduğu şeir və çıxışı qəzetdə dərc edilir. Bütün bunlar onu göstərir ki, Sovetlər Birliyinin partiya-sovet rəhbərləri, xüsusi xidmət orqanların İran məsələsi ilə məşğul olan nümayəndələri Məhəmməd Biriyaya böyük ümidlər bəsləyirmişlər.\nSovetlər Birliyinin qurduğu plan əsasında Məhəmməd Biriya Təbrizə qayıtdıqdan sonra onu Tehrana dəvət edirlər. Tehrandakı Həmkarlar İttifaqının rəhbərliyi Biriyani 1945-ci ilin sentyabrında Parisdə keçirilən Ümumdünya Həmkarlar İttifaqı Konqresində göndərirlər.\nSovetlər Birliyinin gizli təlimatı ilə Günüy Azərbaycan Kommunistlərinin Hizbi Tudədən ayrılıb Azərbaycan Demokrat Firqəsini yaratmaq istəməsi Məhəmməd Biriyanın ürəyindən olmur. Bu işdən narazı qalsa da 1945-ci ilin oktyabrında keçirilən Birinci Qurultayda Mərkəzi Komitənin plenumuna və bürosuna üzvü seçilir. İki ay sonra Azərbaycan Milli Məclisinin deputatı, yeni qurulan hökümətin Maarif Naziri olub.\nMilli hökümətin nəğməkarı, eyni zamanda ideoloqlarından biri olan şair məktəblərdə dərslərin Azərbaycan türkcəsində keçilməsinə, yeni tədris proqramının yaradımasına, dərsliklərin yazılmasına nail olub.\nLakin o, planlarını həyata keçirə bilməyib. Dünyanı bölən güclü dövlətlər İran Azərbaycanının muxtariyyat qazanması ilə razılaşmayıblar. İranın Baş Naziri Əhməd Qəvvamin (Qəvam ül-Səltənə) (1877-1955) 1946-cı il aperlin 4-də Sovetlər Birliyi ilə apardığı danışıqlarda İranda neft yataqlarının kəşfi və istismarı üzrə birgə Sovet-İran Cəmiyyəti yaradılması haqqında saziş imzalayır. Beləcə Sovetlər Birliyini müttəfiqlərinin təzyiqi və İran hökumətinin verdiyi vədlər sayəsində Sovet ordusu İrandan çıxmalı olur.\nİran höküməti də “Şuralar Məclisinə azad seçkilər keçirilməsini təmin etmək" bəhanəsi ilə Güney Azərbaycana qoşun yeridir. İran hökumətinin bu hərəkatının minlərlə insanın məhvinə səbəb olacağı aydın görünür. Azərbaycan Demokiratik Firqəsinin rəhbərləri arasında fikir ayrılığı yaranır. Şəbüstəri, Doktor Cavadi, Məhəmməd Biriya Güney Azərbaycana doğru irəliləyən İran əskəri birliklərinə qarşı dirəniş göstərməyi təklif edirlər. Pişəvəri, Sadiq Badəkən isə Sovet Azərbaycanına çəkilib Sovetlər Birliyi vasitəsilə İran təzyiq göstərməyi təklif edirlər.\n1946-cı ilin dekabrında Təbrizdə qurulmuş Milli Hökümətin rəhbərlərinin əksəriyyəti, eləcə də hərbi birliklərdə, polis təıkilatlarında olanların böyük bir qrupu Sovet Azərbaycanına keçir. Məhəmməd Biriyaya Azərbaycan Demokrat Partiyasının baş katibi vəzifəsini öz üzərinə götürür. Paryiyanın taktikası və bölgədə nizam-intizamın qorunması haqqında bəyanat hazırlayıb radio ilə oxuyur. Hökumət qoşunları Təbrizə gəlib çatmamış bölgədəki Milli Hökumətdən narazı qüvvələr təşkilatlanaraq İslam Ordusu adı altında birləşir, hökumət idarələrinə basqın edir orada işləyənləri, milli hökumətin tərəfdarlarını, fədailəri öldürür və ya həbs edir, evlərlin basqın edərək mal-mülkünü talayır, ailələrinə təcavüz edirlər.\nİran hökumətinin göndərdiyi əskəri birliklər və yerdəki irticaçı ünsürlərin qəddarlığının qarşısını ala bilməyən Məhəmməd Biriya və silahdaşları silahlı müqavimət göstərərək özlərini qorumaq üçün yaxınlıqdakı Sovet xəstəxanasına sığınırlar. Həmin gün Amerikanın general konsulu Saten Sovet xəstəxanasına gələrək oraya sığınanları vermələrini tələb edirlər. Lakin xəstəxananı baş həkimi orada kənar adam olmadığını deməklə Məhəmməd Biriya və silahdaşlarını qorumuş olurlar.\nTəbrizdəki Sovet konsulu Moskva ilə danışıqdan sonra xəstəxanaya sığınanları konsulluğa gətirir və Məhəmməd Bağırzadə Biriyanı 1947-ci ilin martın 7-də təyyarə ilə Bakıya yola salır. O, Bakıda bərpa olunmuş A zərbaycan Demokrat Firqəsinin Mərkəzi Komitəsinə üzv və təbliğat şöbəsinə müdir təyin olunub. Hətta onu Bakı Ali Partiya Məktəbində oxumağa göndəriblər. Biriya isə Moskvanın göstərişlərinə əməl etmir. Silahdaşlarının fəaliyyətindəki qüsurları kəskin tənqid edir, Sovetlərin İran məsələsində yeritdiyi siyasəti bəyənmədiyini hər yerdə açıq söyləyir.\n1947-ci il aprelin 11-də Seyid Cəfər Pişəvərinin Yevlax yaxınlığında avtomobil qəzasına salınaraq öldürülməsi Məhəmməd Biriyanı bərk qorxuya salır. O, avtomobilə minməyə belə ehtiyat edir. Qorxur ki, onu da avtomobil qəzasına salıb öldürərlər. Kommunistlərin dedikləri ilə əməlləri arasında ziddiyətləri ali partiya məktəbində oxuduğu zaman daha aydın görür. Peşimanlıq keçirən şair 1947-ci ilin dekabrın 27-də İranın Bakıdakı konsulu Behnamın qəbuluna gedərək səhv etdiyini söyləyir və Təbrizə dönmək üçün ona paspor verməsini xahiş edir. Sovet rəhbərliyi isə onun geri dönməsindən rahatsız olur. Bilirlər ki, bu çılğın şair İrana dönərsə hər yerdə Sovetlər Birliyində gördüklərini çılpaqlığı ilə danışacaq. Bu da ən sərt antisovet təbliğatı olacaq. Azərbaycan rəhbərliyinə qəti göstəriş verirlər ki, nə yolla olur-olsun Məhəmməd Biriyanın İrana getməsinin qarşısını alsınlar.\nMəhəmməd Biriya İran konsulluğundan evinə dönən günün axçamı Azərbaycan Kommunist Partiyası Mərkəzi Komitəsinin katibi Həsən Həsənov, Azərbaycan Daxişi İşlər naziri, general Teymur Yaqubov, Dövlət Təhlükəsizliyi Komitəsinin sədir müavini, general Səlim Atakişiyev, polkovnik Məmməd Saveçallinski, Azərbaycan Sovet Sosialist Respublikası Elmlər Akademiyasının akademiki, tanınmış yazıçı və hökümətdə yüksək vəzifə tutan Mirzə İbrahimov onun yanına gəlir. Onlar Məhəmməd Biriyanı dilə turur, şirin vədlər verirlər ki, İrana getmək fikirindən daşınsın. Vədlərlə onu fikrindən daşındıra bilmədikdə isə təhdid edirlər. Nə şirin vədlər, nə də təhdidlər Məhəmməd Biryanı yolundan döndərir. O, irana getmək fikrində qətiyyətli olduğunu bildirir.\n1947-ci il dekabrın 28-də Dövlət Təhlükəsizliyi Komitəsi Kəşfiyat İdarəsinin rəisi Əyyub Qasımov Məhəmməd Biriyanı İrana yola salmaq adı ilə evindən çıxarıb polis idarəsinə təhvil verir.\nYeddi aydan çox davam edən işgəncəli istintaqdan da Məhəmməd Biriyanın iradəsin qıra bilmir. Əməlində heç bir cinayət tərkibi olmasa da ona 10 il həbs cəzası verir və Qazaxıstan Respublikasının Karaqanda şəhərindəki 415 saylı islah əmək düşərgəsinə göndərirlər. Şair həbsxanada da “dinc durmadığına” görə dəfələrlə cəzalandırır, bir həbsxanadan başqa həbsxanaya dəyişirlər. Həbsxana məhkəməsi 1950-ci il noyabrın 20-də verdiyi hökmdə şairə 10 il həbs cəzasna, Luqovsk həbs düşərgəsində olduğu zaman isə, yəni 23 avqust 1951-ci ildə ciddi nəzarətdə saxlamaqla bir il həbs cəzasına məhkum edilib.\nMəhəmməd Bağırzadə Biriya həbsxanalardan rəhbər partiya, sovet, hüquq mühafizə orqanlarına, beynəlxalq təşkilatlara ərizələr yazaraq günahsız həbs edildiyini bildirsə də onun şikayətlərinə əhəmiyyət verən olmur. 1954-cü il aprelin 3-də Sovet Sosialist Respublikaları İttifaqı Nazirlər Sovetinin sədri Georgi Malinkova (1902-1988) ərizə yazaraq altı ildən artıqdır günahsız həbsdə yatdıöını və vətənə dönmək istədiyini bildirir. Bu ərizəsinə görə onu daha da sıxışdırır, cəzasını artırırlar.\n1956-cı ildə keçirilən Sovet İttifaqı Kommunist Partiyasının 20 qurultayında cəmiyyətdəki bütün nöqsanlar ölkəni 30 ilə yaxın qanunlarla deyil, istədiyi kimi idarə etmiş İosif Stalinin adına yazılır. Bundan sonra minlərlə məhbus azadlığa şıxır. 1956-cı il avqustun 30-da Məhəmməd Bağırzadə Biriyanın şikayət ərizəsinə də baxırlar. Onun “əməlində cinayət tərkibi olmadığına görə işə xitam verilib”. Bu, 9 il ağır işgəncələr altında həbs cəzası çəkmiş şairə verilən həqiqi bəraət olmayıb. Bəraət verilən siyasi xadimlərin, yazıçı və şairlərin əsərləri yenə də işıq üzü görmyib, arxivlər açılmayıb.\nHəbsxanadan Bakıya dönən Məhəmməd Biriya həbsxanada olduğu kimi yenə də islam dinini təbliğ edib, Quran oxuyub, Sovet qanunlarındakı nöqsanları və Sovet həyat tərzini kəskin tənqid edib. Məhəmməd Biriya verilmiş bəraət hökmülə razılaşmayıb. Etirazını Sovet hökümətindən imtiyazlarından istifadə etməmək, şəxsiyyətini təsdiq edəcək hər hansı bir Sovet sənədinə əlini vurmaqla bildirib. Ona ayrılmış təqaüdə aldığı ərzaqla sahibsiz itlər yemləyib. Bunu çəkinmədən hamının yanından da nümaişkəri şəkildə deyib.\nVətənə – ailəsinin yanına qayıtmaq uğrunda mübarizəsini daim davam etdirib. Onu İranda da əzab-əziyyət, işgəncə, həbsxana həyatı gözlədiyini bilsə belə, yenə geri dönməyə can atıb. Bakıdakı İran konsulluğuna gedir. Oradan viza almağın mümkün olmadığını görən şair Moskvaya yollanıb. Moskvada Məhəmməd Bağırzadə Biriyanın İran səfirliyinə getmək istədiyini görən Sovet milisi şairi tutub milis idarəsinə aparıb. Milis idarəsində onu sorğu-suala tuturlar. Şəxsiyyəti haqqında sorğularla Azərbaycandan, həbsxanalardan, KQB-dən bilgi aldıqdan sonra “Sovet milisini təhqir etməkdə” suçlayırlar. Məhkəmə şairə 2 il həbs cəzası verir. Onu Tambov vilayətindəki həbsxanaya göndəriblər.\nŞair həbsdən çıxdıqdan sonra yenidən Bakıya gəlir. Lakin ona Bakıda yaşamağa icazə vermirlər. Şamaxıdakı bir sovxoza sürgün edirlər. Özü daimi təqiblər və təziqlər altında olsa da Sovet Azərbaycanında yaşayan soydaşlarının taleyinə də biganə qalmır. 1957-ci il yanvarın 18-də Azərbaycan hökümətinin rəhbərlərinə 16 maddəlik bir məktub göndərir. Məktubunda yenidən kiril əlifbasından imtina edib ərəb əlifbasına qaytarmağın, marksizm-leninizm məktəblərini bağlamağın, Marksın, Engelsin, Lenin və Stalinin heykəllərini götürməyin, sərhədləri açmağın, aləmi-islamın düşməni olan erməniləri Azərbaycandan çıxartmağın, siyası səbəblərdən həbsə və sürgünə göndərilmiş insanların azad edilməsinin şəriətin bərpa edilməsinin vacibliyi və s. vurğulanırİnsanların və millətlərin haqqının tapdandığından bəhs edən bu məktub şairin yenidən təqib və həbsinə səbəb olub.\nUzun sürən mübarizədən sonra şair 1980-ci il sentyabrın 29-da Təbrizə qayıda bilib. İlk günlər islam inqilabının rəhbərlərini mədh edən, islam inqilabının tərənnümçüsünə çevrilən şairin ümidləri burada da puça çıxıb. Cəmiyyətdəki nöqsanları kəskin tənqid edən şeirlər yazıb. Onu burada da həbs ediblər.\nMəhəmməd bağırzadə Biriyanın həbsxanada sağalmaz xəstəliyə tutulduğunu görən hakimiyyət orqanları onu rəsmi surətdə həbsdən azad edildiyini elan edib Təbrizdəki kimsəsizlər evinə göndəriblər. 1985-ci il fevralın 19-da döyüşkən şair ziddiyətli ömrünü kimsəsizlər evində başa vurub.\nŞairin ömür yolu ziddiyətli olsa da, mübarizliyi, vətən və millət üçün gördüyü işlər yaşıyıb və gəncliyi də mübarizəyə ruhlandırıb.\nMətni yazdı: Əli Şamil (Şamilov)


Anomal istilər normaya çevriləcək\n8 Noyabr 2016 08:43\nHazırda qış və yay aylarındakı anomal istilər 2025-ci ilədək adi iqlim şəraitinə çevriləcək. Trend-in məlumatına görə, bu barədə bir qrup alimin tədqiqatı “Bulletin of the American Meteorological Society” jurnalında yer alıb.\nMəqalədə qeyd olunur ki, bu hal həmin dövrədək parnik qazlarının tullantısının qarşısının alınmayacağı təqdirdə baş verəcək.\nAraşdırmalar onu da göstərib ki, bu vəziyyət ilk dövrlərdə bütün yer kürəsinə şamil olunmaya bilər. Alimlərin fikrincə, bu effektdən ilk növbədə Cənub yarımkürəsi – Antarktida və Avstraliya ziyan görə bilər.\nMəqalədə qeyd olunur ki, 2013-cü ildə Avstraliyada qeydə alınmış 50 dərəcəyə yaxın istilər növbəti onilliklərdə normaya çevriləcək. 2100-cü ilədək isə Yer kürəsinin 98 faizi anomal istilərə məruz qalacaq.\nGüclü külək və leysan - SABAHIN HAVASI\nNazirlik direktor vəzifəsinə müsabiqə elan edir


"Kitayski Land Cruiser" və "S Class"ın rəqibi Bakıda təqdim edildi - FOTO\n25 iyul 2018 10:30\nÇoxdan gözlənilən "Kitayski Land Cruiser" Bakıda təqdim edilib. Söhbət "Toyota Land Cruiser"in oxşarı Çin avtomobili "GAC GS8" modelindən gedir. "GAC GS8"lə eyni zamanda biznes sedan "GAC GA8" modeli də təqdim edilib. FED.az xəbər verir ki, Çin avtomobilllərinin Azərbaycanda rəsmi təmsilçisi "Sirena Motors"un rəhbəri Mehmet Coşkun bildirib ki, hər iki model ilk dəfə Bakıda satışa çıxarılır. Yeni biznes sedan "Mercedes S Class"ın bütün özəlliklərinə sahibdir və ondan ucuzdur. O bildirib ki, "GAC GA8" biznes sedana məxsus komfortu ilə seçilir.


Putin nə vəd edirdi, nə oldu\n2021, 26 Oktyabr, çərşənbə axşamı, Bakı vaxtı 22:22\nVladimir Putin yenidən prezidentliyə namizədliyini elan edib. Əgər seçilərsə, bu, formal olaraq onun ikinci, aradakı fasiləni nəzərə almasaq, dördüncü, altıillik prezidentlik müddəti olacaq. Onun budəfəki seçkilərdəki proqramının necə olacağı hələlik bəlli deyil.\nAncaq hər seçkidən öncə Putin və komandası ölkənin çatmalı olduğu yeni məqsədlər ifadə edib, cəmiyyətə vədlər verib. Putin ilk vədlərini 18 il öncə verib. CurrentTime.TV bu vədləri bir-bir yada salıb.\n1999-cu il, dekabrın lap sonlarında, Boris Yeltsinin «mən yorulmuşam, gedirəm» deməsindən iki gün öncə «Nezavisimaya qazeta» baş nazir Vladimir Putinin proqramını dərc etmişdi. Burada tezliklə prezident səlahiyyətlərini icra edəcək şəxsin ölkənin gələcəyinə dair baxışı əks olunmuşdu.\n«Vəziyyət həqiqətən mürəkkəbdir. Ancaq Rusiyanı böyük dövlət kimi dəfn etmək, yumşaq desək, çox tezdir», – deyə Putin həmvətənlərinə ürək-dirək verirdi.\nBu məqalədə Putin Rusiyanın «əgər bacarsa», adambaşına ÜDM-ə görə Portuqaliyaya çatacağını yazmışdı. O yazırdı ki, Rusiyanın ÜDM-sində hər il, ən azı, 8% artım olarsa, təxminən 15 il ərzində o, dünya iqtisadiyyatının lideri sayılmayan müasir Portuqaliya və İspaniya səviyyəsində ÜDM-ə nail ola bilər. Bundan başqa qeyd edilirdi ki, ÜDM artımı eyni müddətdə 10% səviyyəsində saxlanılarsa, Rusiya Böyük Britaniya və Fransa səviyyəsində adambaşına ÜDM artımı nümayiş etdirə bilər.\nİspaniya, Portuqaliya və Rusiyada adambaşına ÜDM (2000-2016). Mənbə: Dünya Bankı.\n15 ilə Fransaya çatmaq üçün yetəcək ÜDM artım tempi yalnız bir dəfə, 2000-ci ildə qeydə alınıb. Dünya Bankının məlumatında belə deyilir. 8%-dən yuxarı artımsa iki dəfə, 2007 və 2008-ci illərdə baş verib.\nDünya Bankı və İqtisadi Əməkdaşlıq Təşkilatının məlumatına görə, 2013-cü ildə Rusiya adambaşına ÜDM-ə görə həqiqətən də Avropanın ən yoxsul ölkəsi olan Portuqaliyaya çox yaxınlaşıb. Ancaq elə növbəti il Krımın ilhaqı və neft qiymətlərinin düşməsindən sonra Rusiya iqtisadiyyatı geriləməyə başlayıb. Ancaq həm də qeyd etməliyik ki, bu müddət ərzində Portuqaliyanın göstəriciləri cəmi 3.8%, Rusiyanınkı isə 71% artıb.\n10 ilə ÜDM-i iki dəfə artırmaq\n2004-cü il prezident seçkisindən öncə, 2003-cü ilin mayında Putin Federasiya Şurasının qarşısında çıxış edərək, 10 ilə Rusiyanın öz ÜDM-sini iki dəfə artırmalı olduğunu deyib.\n2004-cü ildə, seçkilərdə qalib gələndən sonra Putin bu vəzifəni daha da çətinləşdirib: eyni artıma 10 yox, 4 ilə nail olacağını bildirib.\nBu vədin üstündən 11 il keçmiş, 2015-ci ildə Putinin sözçüsü Dmitri Peskov bu vəzifənin «faktiki» yerinə yetirildiyini deyib. Keçmiş maliyyə naziri Aleksey Kudrinsə onun bu qənaətini təsdiqləyib. O, 2000-2014-cü illər ərzində, 10 yox, 15 ilə ÜDM-in 94% artımına nail olunduğunu deyib. Ancaq onların heç biri hesabı niyə 2000-ci ildən başladıqlarını deməyiblər.\n2000-2016-cı illərdə Rusiyanın real ÜDM-si (mlrd. rubl). Mənbə: Rosstat\nFBK auditor-konsaltinq şirkətinin təhlilçiləri hələ 2011-ci ildə ÜDM-in iki dəfə artırılması vəzifəsinin 59.2% yerinə yetirildiyini bildirirdilər.\nRusiya Dövlət Statistika Xidmətinin (Rosstat) məlumatına əsaslansaq, bu müddətdə Rusiyanın ÜDM-sinin iki dəfə artdığını iddia etmək mümkün deyil.\nPutinin bu vədinin reallığa ən yaxın olduğu 2014-cü ildə Rusiya iqtisadiyyatı 2000-ci illə müqayisədə 78%, 2003-cü illə müqayisədə isə 50% artım göstərib.\nPrioritet milli layihələr\n2005-ci ilin sentyabrında Putin öz hökumətinin qarşısına dörd prioritet milli inkişaf layihəsi çıxarıb: təhsil, səhiyyə, kənd təsərrüfatının inkişafı və əlçatan evlərin tikintisi.\nO, poliklinikaların yeni avadanlıqla təchiz edilməsini, həkimlərin, müəllimlərin və elmi işçilərin maaşlarının artırılmasını, Rusiya məktəblərinin yarısının internetə qoşulmasını, ucuz ipoteka proqramının işlənib hazırlanmasını və aqrar sənaye kompleksinə kreditlərin ayrılmasını tələb edirdi.\nBu milli layihələrə büdcədən iri vəsait xərclənib. 2007-ci ilin əvvəlində baş nazir Dmitri Medvedev «Kommersant»da dərc edilmiş hesabat məqaləsində bu proqramların sayəsində «Rusiyanın başqa ölkə» olduğunu, poliklinikaların yarıdan çoxunun modernləşdirildiyini, ipotekanın iki-dörd dəfə ucuzlaşdığını və s. iddia edirdi.\nPutinlə Medvedev yerlərini dəyişdikdən sonra milli layihələr artıq «dövlət layihələri» adlandırılmağa başladı və media daha onlardan yazmadı.\nPutinlə Medvedevin yerlərini ikinci dəfə dəyişməsindən sonra, 2012-ci ildə o zaman Rusiya prezidentinin köməkçisi olan Arkadi Dvorkoviç slon.ru-da yazısında bu layihələri «Medvedevin sona çatdırmalı olduğu 12 iş»in siyahısına daxil etmiş, başqa sözlə, onların yarımçıq qaldığını bildirmişdi. Bu bəyanatdan sonra o, nəinki vəzifəsindən kənarlaşdırılmamış, hətta baş nazir Medvedevin müavini təyin edilmişdi.


Rusiya bu iki obyektə görə hər şey edəcək - Starikov » Avrasiya.Net\n23 sen 10:18region\nKreml hər şeyi edir ki, Belarus onun nəzarətində qalsın.\nAxar.az xəbər verir ki, bunu Obozrevatel TV-yə müsahibəsində rusiyalı hərbi ekspert Oleq Starikov deyib. O, respublikada Rusiyanın strateji obyektlərindən birinin ləğv ediləcəyi halda dünyada nüvə balansının sarsılacağını bildirib.\nOnun sözlərinə görə, Rusiya Belarusda iki hərbi obyektə - raket hücumu barədə xəbərdarlıq stansiyası və hərbi dəniz donanmasının rabitə komandanlığına sahibdir:\n“Rusiya Federasiyası heç vaxt Belarusu Qərb dünyasına verməyəcək. O, siyasi-diplomatik vasitələrlə hər şeyi edəcək ki, Belarus onun təsir dairəsində qalsın”.\nKreml Rusiya-Belarus ittifaqını yaratmaq istəyir4 nəhəng toqquşa bilərRusiya ABŞ hərbi gəmisini izləməyə başladıBelarus Rusiyaya birləşsə, nələr olacaq? – RomançukRusiya bu halda nüvə silahından istifadə edəcək - Sivkov


layout buklet, правила и этапы их создания Рекламное агентство ИНСАЙТ\nlayout buklet, qaydaları və onların yaradılması mərhələləri\nEv → XƏBƏR → layout buklet, qaydaları və onların yaradılması mərhələləri\nEffektiv marketinq aləti, hədəf auditoriyanın diqqətini cəlb etmək və onunla səmərəli əməkdaşlıq üçün kömək edir, bir vərəqə. bir səlahiyyətli inkişaf olduğunu təmin, bu çap nəşri təklif şirkətin məhsulları / xidmətləri və potensial müştərilər arasında etibarlı əlaqə olacaq.\nbuklet – aperiodic, bir hesabatı nəşr iki çap, iki və ya daha katlanmalarda qatlanmış. onun istehsal hər hansı bir tespit istifadə etmir In. kitabça ölçüsü müxtəlif ola bilər, mətn və illüstrasiyalar məbləğindən asılı olaraq, bu yer nəzərdə tutulur ki,. belə, standart, Onun əsas kağız A3 ölçüsü hesabatı edir, A4 və ya A5.\nCorrect vərəqə xüsusi xüsusiyyətləri bir sıra var:\nbuklet format haqqında söhbət, Bu iki ölçüləri aiddir: əyilmiş və tutdu forma. Ən çox istifadə formatları hazır (qatlanmış) məhsulları: A4, A5, a6. geniş buklet ölçüsü katlanmalarda sayından asılıdır, nəzərdə tutulub ki,.\nQiyməti: etibarən 1 000p. səhifə-səhifə üçün vaxt: etibarən 1 gün\nqatlama və katlanmalarda sayı üsulu buklet istədiyiniz dizayn və informasiya məbləği müəyyən edilir, hansı yerləşən olunacaq. daha çox, mətn və illüstrasiyalar - onlara daha çox. qatlama variantları (müəyyən bir ardıcıllıqla hesabatı qatlama üsulları) onlarla ola bilər, və ya hətta yüzlərlə, lakin ən məşhur, və ən tez-tez hesab broşuralar üçün istifadə olunur:\nadi (bir qat);\nistehsal bukletlər, kağız müxtəlif növ: şərti örtülmüş olan faktura və tonluk dizayn müxtəlif. Biz unutmaq olmaz, kağız yaxşı dizayn fikir vurğulamaq bilər, və ya tamamilə korlamaq. Buna görə də, buklet yaradılması, lakin onun layout olduqca inkişaf, kağız seçimi ilə başlamaq lazımdır, olan çap olunacaq.\nOrta hesabla, onun sıxlığı 135 - 250 g / m. Reklam vərəqələr, kağızda çap, sıxlığı up 150 g / kv.m., özünüz əyilmək bilərsiniz, для более плотных образцов необходима биговка – специальная «канавка», по которой будет фальцеваться проспект. Если ее не сделать – образуется неэстетичный залом.\nəvvəl, как заказать изготовление буклета, важно понять какие виды печати существуют, а также об их достоинствах и недостатках.\nЭтот тип оптимален, если необходимо напечатать рекламные буклеты малым тиражом (qədər 500 штук). Для цифровой печати не требуется изготовления допечатных форм, də uzun ilkin hazırlıq lazım deyil. mənfi cəhətləri toz kiçik hissələrinin iştirakı imkanı daxildir, həmçinin qara transferi ilə bəzi çətinliklər kimi.\nçap keyfiyyət nöqsansız offset, lakin bu prepress daxildir, bununla əlaqədar olaraq, Bu artıq beş yüz nüsxə tirajla üçün istifadə olunmalıdır. Bu təcəssümü seçim dayandırılması,, hesab etmək lazımdır, Kağız keyfiyyət birbaşa final çap nəticə təsir edəcək. onun mənfi – yüksək qiymətlər hər bir yeni rəng potensial əlavə.\nNecə kitabça etmək səmərəli?\nmükəmməl əsas marketing funksiyası öhdəsindən buklet, ilk növbədə, müəyyən etmək üçün zəruri, hansı hədəf auditoriyası üçün məqsədi və onun bölüşdürülməsi məqsədi nə edir.\ndaha dəqiq yazıldığına CA və vəzifələri, həlli buklet verilir, daha çox, çalışır ki,. Bu iki amillər əsasında, inkişaf etmiş məzmun və dizayn layout dizayn.\nməsələn, gələcək kitabça məqsədi əgər - şirkət haqqında danışmaq, onun məhsulları / xidmətləri gəncləri hədəf, bu halda parlaq şəkillər maksimum istifadə etmək lazımdır, İNFOQRAFİKA, və mətn minimum.\nƏgər professional foto sıra yeni modelləri haqqında buklet məlumatına- və vïdeoapparatwrı, Burada mətn yuxarıda şəkillər artıq olmalıdır.\netibarlı bukletlər nümunələri\nBirinci mərhələdə bu suallara cavab üçün vacibdir: nə səbəb üçün buklet planlaşdırılmış məsələdir, və nə onun yayılması gözlənilən nəticə? cavab əsasında, strukturunun gələcək nəşrləri üçün planlaşdırma başlamaq, определение его формата, информации, которую нужно разместить, разработка дизайн-макета и его последующего утверждения.\nSiz təfərrüata varmaq lazım deyil. buklet müştəri maraq olacaq - bütün digər məlumatlar, o şirkətin saytında aşkar.\nQaydalar seçilmiş font kritik əhəmiyyəti haqqında kitabça yaradılması nəzərdə. Bu oxunaqlı və kiçik olmalıdır.\nartıq üç müxtəlif şriftlər üçün bir kitabça istifadə – yoxsul dad əlaməti\nvəd, ki, buklet "iş" dizayn – hədəf onun maksimum diqqət. mərtəbəsində əsasən, yaş kateqoriyasında, s potensial müştərilərin maraqları və., создается дизайн макета и выбор цветовой гаммы.\nИдеальной зацепкой для того, чтобы буклет не просто забрали с собой, но и сохранили, является что-то, представляющее собой ценность. Оптимальный вариант – небольшой подарок или «халява», которую любят все. В буклете может присутствовать отрывной купон на скидку, endirim kart, подарочный сертификат и т.д.\nСоветы по созданию макета (məzmun, layihə…)\nКомпактное размещение информации в буклете в сочетании с невысокой стоимостью его производства, делают этот рекламный проспект одним из самых доступных, и при этом приносящих положительный результат, çap məhsulları.


Birləşmiş Millətlər Təşkilatının Təhlükəsizlik Şurası — Vikipediya\n(Təhlükəsizlik Şurası səhifəsindən istiqamətləndirilmişdir)\nBirləşmiş Millətlər Təşkilatının Təhlükəsizlik Şurası (BMT TŞ) — BMT-nin daimi fəaliyyət göstərən ali orqanı. BMT-nin Nizamnaməsinə görə beynəlxalq sülhün və təhlükəsizliyin qorunmasında əsas məsuliyyət daşıyır. 15 üzvü var: 5 daimi (Çin, Fransa, Rusiya, Böyük Britaniya, ABŞ) və 2 il müddətinə seçilən 10 qeyri-daimi üzvü. Şuranın hər bir üzvü bir səsə malikdir. Prosedura məsələlərinə dair qərarlar Şuranın 9 üzvü səs verdikdə qəbul olunmuş sayılır.\n24 oktyabr 2011-ci ildə Azərbaycan Respublikası ilk dəfə BMT Təhlükəsizlik Şurasının qeyri-daimi üzvü seçilmişdir.\nAzərbaycan BMT Təhlükəsizlik Şurasında\nMənbə — "https://az.wikipedia.org/w/index.php?title=Birləşmiş_Millətlər_Təşkilatının_Təhlükəsizlik_Şurası&oldid=5214737"\nBu səhifə sonuncu dəfə 14 iyul 2020 tarixində, saat 10:58-də redaktə edilib.


2021, 04 Dekabr, şənbə, Bakı vaxtı 06:17\nTürkiyənin «Ot» dərgisi ötənaykı sayı üçün Nobel mükafatı laureatı Orxan Pamukdan müsahibə alıb. Pamuk həmin müsahibədə ölkəsindəki insanların bədbinliyinə haqq qazandırıb: «Bugün də bədbin olmursunuzsa, maşallah sizə… Türkiyənin durumu çox pisdir, siyasi durumunu deyirəm. Qutuya bülleten atmağı çıxsaq, demokratiya yoxdur, fikir azadlığı yoxdur. Qutuya səs atmağı da seçkini uduzunca ləğv edirlər… Bu işi bu hala gətirənlər hələ də 45-50 faiz səs alırlar. Əslində, bədbin olmalı olduğumuz bir durumdur».\n«İstanbulu indiyədək iki cür təsvir etmişəm. İlk kitablarımda təsvir etdiyim mənim İstanbulumdur. Yəni Nişantaşı, Taksim, Cihangir. Amma daha sonrakı romanlarımda uşaqlığımı, gəncliyimi keçirmədiyim İstanbulu da təsvir etməyə başladım. Bu da təbiidir. İnsan əvvəlcə gənckən daha yaxşı tanıdığı, özünə güvəndiyi, təsvir edə biləcəyinə inandığı mövzuları açır. Mən 23 yaşımdaykən bir boza (fermentasiya olunmuş südlü içki) satıcısı, yaxud toyuq-plov-noxud satan haqda yazmağa cəsarət edə bilməzdim. Ancaq 30 il roman yazandan, özümə inamım gələndən və o dövrün insanlarından müsahibələr alandan sonra bunu bacardım. Bir də, İstanbul haqqında yazdıqlarım hələ bitmədən başqa mövzulara da keçmək istəmədim. Amma 1990-cı illərin ikinci yarısında kitablarım tərcümə olunmağa başlayınca, xaricdə qəzetlər mənə Türkiyədə heç kimin demədiyi qədər «Aa! İstanbul yazarı! Aa! İstanbuldan yazır! İstanbul, İstanbul!..» dedilər. Türkiyədə heç kim mənə bunu demirdi. Olsa-olsa, kənd romançısı olmadığım deyilirdi. Amma İstanbul yazarı deyən yox idi!..», - Pamukun sözləridir.


Mehdiabadda yeni internet portu quraşdırılacaq\n«Aztelekom» İstehsalat Birliyi Abşeron rayonunun Mehdiabad qəsəbəsi üçün yeni internet portu quraşdıracaq. Bu barədə "İCTnews" elektron xəbər xidmətinə birliyin baş direktor müavini, texniki direktor Mehman Həsənov məlumat verib.\nO bildirib ki, hazırda Abşeron Telekommunikasiya Qovşağında Mehdiabad qəsəbəsü üzrə boş portlar artıq tükənib. Lakin bununla əlaqədar işlər görüldüyünü vurğulayan M.Həsənov artıq müqavilələrin imzalandığını önə çəkib: «Qısa müddətdə, yəni təqribən mart ayının 20-nə qədər yeni avadanlığın alınıb quraşdırılması və istismara verilməsi planlaşdırılıb. Bundan sonra qəsəbə sakinləri «Aztelekom» İB-nin xidmətlərindən istifadə edə biləcəklər.\nEyni zamanda qeyd edim ki, təkcə Mehdiabad qəsəbəsində deyil, həm də Azərbaycan regionlarının bütün yaşayış məntəqələrində də yüksəksürətli genişləndirmə işləri aparılır. İstifadəçilərin, abunəçilərin tələbatına uyğun olaraq avadanlıqların alınması, quraşdırılması, istifadəyə verilməsi, o cümlədən təkcə kəmiyyət deyil, keyfiyyət parametrlərinin də yüksəlməsi «Aztelekom» İstehsalat Birliyinin texniki siyasətinə daxildir».


Şahin Zəkizadənin uşaqları ilə birgə son efiri... - Video\nXəbər verdiyimiz kimi, tanınmış rejissor Şahin Zəkizadə dünyasını dəyişib.\n“Qafqazinfo” xəbər verir ki, Zəkizadə sonuncu dəfə Zümrüd Qasımovanın aparıcılıq etdiyi “Gəlin danışaq” verilişinin qonağı olub.\nVerilişdə Səbinə Zəkizadənin həyat yoldaşı barədə fikirlərinin əks olunduğu süjet təqdim olunub. Səbinə göz yaşlarını saxlaya bilməyib, Şahini çox sevdiyini söyləyib:\n“Həkimlər müalicə edəndən sonra dedilər ki, xərçəngdir. Dünyam başıma yıxıldı. Çox qorxurdum. Şükür ki, hər şey yaxşı oldu. Buradan xalqımıza təşəkkür edirəm. Şahin bilir ki, onu çox sevirəm. Allah onu üstümüzdən əksik etməsin”.\nBu kadrları izləyən Şahin kövrəlib, daha sonra studiyaya onun iki övladı yaxınlaşıb.\nAylar sonra efirə çıxan Şahin qızı Fatimənin 1-ci sinfə gediyini, ilk dərs günündə onun yanında ola bilmədiyini deyib:\n“Xəstəlik dövründə məni yandıran bir şey oldu ki, məktəbin ilk günündə onun yanında olmadım. Gedə bilmədim. Şükürlər olsun ki, övladlarım yanımdadır. Onları tək qoymamışam. Mənə dəstək olan bütün insanlara təşəkkür edirəm.\nTanımadığım o qədər insan mənə dəstək oldu ki, mesajların çoxunu heç oxuya bilmirdim. Bu xəstəliyə tutulanlar və təzəcə özündə kəşf edənlər çalışsınlar ki, həyatda tutuna biləcək bir şey tapsınlar. Müsbət notlara köklənsinlər”.\n“Qarabağ” ordenli şəhid kapitan Elçin Tağıyevin döyüş yolu – VİDEO\nPrezidentlə xanımı Heydər Əliyevin məzarını ziyarət etdilər – Fotolar


Respublica News - Tuğ kəndindəki qədim Alban məbədi uzun illərdən sonra əsl sahibləri tərəfindən ziyarət olunub\nBazar, 18 Aprel 2021 10:14\nİşğaldan azad edilən Xocavənd rayonunun Tuğ kəndindəki qədim Alban məbədi uzun illərdən sonra əsl sahibləri olan udilər tərəfindən ziyarət edilib.\nAZƏRTAC-ın bölgə müxbiri xəbər verir ki, Alban-Udi Xristian Dini İcmasının üzvləri uzun illərdən sonra öz ata-babalarından miras qalan Müqəddəs İohann kilsəsində olublar. Onlar burada dini ayin icra edərək, şamlar yandırıb, dualar oxuyublar.\nİcmanın sədr müavini Rafik Danakari açıqlamasında bildirib ki, bu kilsə qədim Alban dövlətinə məxsus tikilidir: “Azərbaycan Prezidentinin dediyi kimi, bu kilsə artıq azaddır və əsl sahibləri tərəfindən ziyarət edilir. Tuğ kəndində dini məbədlər çoxdur, onlardan üçü qədim Alban məbədidir. İşğal ərəfəsində ermənilər İohann kilsəsində də saxtakarlıq etməklə bəzi dəyişiklərlə buranı özünküləşdirməyə çalışıblar. Burada erməni dilində yazılar yazıblar, altar hissəni dəyişdiriblər. Onlar nə etsələr də, tarixi dəyişə bilməzlər”.\nSəfərdə iştirak edən Bakı Beynəlxalq Multikulturalizm Mərkəzinin icraçı direktoru Rəvan Həsənov isə söyləyib ki, artıq tarixi ədalət bərpa olunub. “XII-XIII əsrə aid olan məbəd Alban udiləri qarşılayır. Uzun illərdən sonra onlar öz ata-babalarından yadigar qalan məbədlərində dini ayin icra etdilər. Gördük ki, ermənilər bu kilsəni də mənimsəməyə çalışıblar. Buraya sonradan gətirilən erməni yazısı olan daşların yeni olduğu da ilk baxışdan görünür. Amma tarixi ədaləti saxtalaşdırmaq heç də asan deyil. Çünki bu irsin, bu torpaqların azərbaycanlılara aid olduğu hər kəs tərəfindən etiraf edilir”, - deyə Rəvan Həsənov bildirib.\nBakı Beynəlxalq Multikulturalizm Mərkəzinin icraçı direktoru qeyd edib ki, Həvari kilsələrinin əsl varisləri olan Alban udilər öz dini inanclarını qoruyub saxlamaqla, tolerant və multikultural Azərbaycan cəmiyyətində yaşadırlar: “Bunun bariz nümunəsidir ki, bu gün alban məbədini birlikdə ziyarət edirik. Prezidentimizin də dediyi kimi, işğaldan azad edilən ərazilərdə bərpa işləri aparılır, o cümlədən bu məbədlər də bərpa edilərək əsl varislərinə geri qaytarılacaq”.\nQeyd edək ki, Xocavənd rayonunun Tuğ kəndində yerləşən Müqəddəs İohann kilsəsi tarix-memarlıq abidəsi olaraq Azərbaycan Respublikası Mədəniyyət Nazirliyi tərəfindən ölkə əhəmiyyətli abidə kimi qeydiyyata alınıb.